Εκλογές στις 13 Οκτωβρίου 2019 -Ποια σενάρια διακινεί η κυβέρνηση - protionline.grprotionline.gr\nΤΙ ΕΙΠΕ Ο ΣΚΟΥΡΛΕΤΗΣ\nΑμέσως μόλις η ΝΔ, διά του Κυριάκου Μητσοτάκη, ζήτησε πρόωρες εκλογές τον Οκτώβριο του 2018, ώστε η κυβέρνηση να ζητήσει λαϊκή εντολή μετά την έξοδο από το μνημόνιο, σενάρια άρχισαν να διακινούνται για ολοκλήρωση της τετραετίας.\nΑμέσως, ο υπουργός Εσωτερικών Πάνος Σκουρλέτης, μιλώντας στην ΕΡΤ, ανακοίνωσε ότι οι αυτοδιοικητικές εκλογές θα γίνουν στις 13 Οκτωβρίου 2019 και δεν απέκλεισε το ενδεχόμενο να διεξαχθούν την ίδια ημέρα και οι βουλευτικές εκλογές.\n«Ενδεχομένως οι δημοτικές εκλογές να “κουμπώσουν” στις 13 Οκτωβρίου του 2019 μαζί με τις εθνικές. Αυτό είναι πάρα πολύ πιθανό, όπως διαμορφώνεται ο χάρτης των εκλογών», τόνισε σήμερα ο υπουργός Εσωτερικών, μιλώντας στην ΕΡΤ.\nΌπως ανέφερε, «οι εθνικές εκλογές έχουν δεδομένη ημερομηνία, πρέπει να γίνουν στην ώρα τους και η ώρα τους είναι με τη συμπλήρωση της τετραετίας. Αυτό συμφέρει τη χώρα και την κοινωνία» και «άρα ενδεχομένως να “κουμπώσει” με την ημερομηνία των αυτοδιοικητικών εκλογών στις 13 Οκτωβρίου του 2019».\nΠρώτον, όπως εξηγούν συνεργάτες του κ. Τσίπρα, μετά την εκπνοή του Μνημονίου θα υπάρχουν περισσότεροι βαθμοί ελευθερίας στο πεδίο άσκησης πολιτικής. Αυτό σημαίνει -όπως λένε- ότι θα έχουν βελτιωθεί περαιτέρω οι δείκτες της οικονομίας και η χώρα θα έχει αποδεσμευθεί από τη σκληρή λιτότητα.\nΤρίτον, ποντάρουν στην ατζέντα για την καταπολέμηση της διαφθοράς, προσδοκώντας ότι υπάρχουν εκκρεμείς υποθέσεις με πολύ «ψωμί». Οπότε το βασικό επίδικο που θα τεθεί θα συνοψίζεται στην αντιπαράθεση ανάμεσα στο παλιό διεφθαρμένο καθεστώς αυτών που κυβέρνησαν επί δεκαετίες, σε σύγκριση με μία κυβέρνηση «καθαρή», όπως λένε κυβερνητικοί κύκλοι.\nΑπό την άλλη πλευρά, υπάρχουν και κάποιες φωνές που αποτελούν μειοψηφία και σκέφτονται να γίνουν οι βουλευτικές εκλογές τον Οκτώβριο του 2018, με το επιχείρημα ότι θα έχει δημιουργηθεί ένα καλό momentum μετά την έξοδο της χώρας από το πρόγραμμα. Άποψη, όμως, την οποία δεν ενστερνίζεται η πλειοψηφία.\n«Ο Οκτώβριος 2018 αποκλείεται για πρόωρες εκλογές» σχολιάζουν έτερα στελέχη, προσθέτοντας με νόημα ότι αν έκανε ο Τσίπρας το χατίρι της ΝΔ (η οποία τον καλεί να θέσει το διακύβευμα της καθαρής εξόδου στην κάλπη) θα δικαίωνε το αφήγημά της ότι ψάχνει για ηρωική έξοδο. Στον αντίποδα, οι παροικούντες το Μαξίμου πασχίζουν να επιδείξουν κυβερνητικό έργο -ει δυνατόν ακόμα και με άρση κάποιων μέτρων λιτότητας- με αποτέλεσμα οι εν λόγω εισηγήσεις για κάλπες αυτό το φθινόπωρο (προσώρας, έστω) να «καίγονται».\nΝΔ για τα σενάρια διπλών εκλογών: Η κυβέρνηση τρέμει τη λαϊκή ετυμηγορία\nΑνακοίνωση σχετικά με τα σενάρια που θέλουν οι εθνικές εκλογές να πραγματοποιούνται τον Οκτώβριο του 2019, μαζί με τις αυτοδιοικητικές, εξέδωσε η Νέα Δημοκρατία.\n«Η Κυβέρνηση διοχετεύει στα Μ.Μ.Ε. την πληροφορία ότι οι εθνικές εκλογές θα γίνουν στις 13 Οκτωβρίου του 2019 μαζί με τις αυτοδιοικητικές εκλογές. Πέραν του γεγονότος ότι η ταύτιση των δύο αυτών εκλογικών αναμετρήσεων δεν έχει συμβεί ποτέ στη Μεταπολίτευση για να αποτραπεί η συνολική παραλυσία της χώρας, η Κυβέρνηση είναι έκθετη και ως προς τις δικές της δεσμεύσεις», αναφέρει μεταξύ άλλων το κόμμα της Αξιωματικής Αντιπολίτευσης, και προσθέτει:\n«Προ ολίγων μηνών ο κ. Σκουρλέτης είχε προαναγγείλει και δεσμευθεί δημόσια ότι οι αυτοδιοικητικές εκλογές δεν θα συμπέσουν με τις ευρωεκλογές “για μην λειτουργήσουν παραμορφωτικά για την αυτοδιοίκηση”. Και τώρα ο ίδιος ξεχνώντας αυτήν την τοποθέτησή του, δηλώνει ότι η Κυβέρνηση θα διεξαγάγει την εκλογή για την ανάδειξη δημάρχων και περιφερειαρχών ταυτόχρονα με τις εθνικές εκλογές, αδιαφορώντας για το ακόμη μεγαλύτερο χάος που θα προκληθεί, καθώς επί μήνες η χώρα είναι βέβαιο ότι θα παραλύσει τόσο σε κεντρικό, όσο και αυτοδιοικητικό επίπεδο», σημειώνεται στη συνέχεια.\n«Όλα αυτά έχουν βέβαια την εξήγησή τους: Είναι πια προφανές ότι η Κυβέρνηση τρέμει τη λαϊκή ετυμηγορία και γι’ αυτό προσπαθεί να καθυστερήσει όσες εκλογές περνούν από το χέρι της», επισημαίνει η Νέα Δημοκρατία.\n«Καθώς όμως η χώρα δεν μπορεί να σέρνεται άλλο από την ανικανότητα και τις ιδεοληψίες του ΣΥΡΙΖΑ, η πρόταση που κατέθεσε ο κ. Μητσοτάκης είναι η μόνη λύση: Αν ο κ. Τσίπρας πιστεύει πραγματικά, όπως ισχυρίζεται, ότι κλείνει με επιτυχία τον Αύγουστο ένας κύκλος για την χώρα, ας κάνει εκλογές το Σεπτέμβριο. Αν σέβεται, όπως λέει, το λαό, ας τον εμπιστευτεί. Κι αν δεν φοβάται τη Νέα Δημοκρατία, ας αναμετρηθεί επιτέλους μαζί της. Με δημοκρατική προσφυγή στις κάλπες το συντομότερο δυνατόν», τονίζει τέλος η Νέα Δημοκρατία.\n«Ξηλώνεται το πουλόβερ… Κολοκύθια του Σκουρλέτη οι εκλογές το 2019. Δεν θα αντέξει ο Τσίπρας. Προσπαθεί να χτίσει ένα κλίμα ευφορίας αλλά δεν τα καταφέρνει… Θα έχουμε εκλογές πριν από τα νέα μέτρα, μέσα στο 2018. Ούτε πεθαμένος δεν πάω με τη ΝΔ. Εκείνο που θα αξιώσω θα είναι να μη γίνει ο Μητσοτάκης πρωθυπουργός, αλλά να γίνει μία κυβέρνηση οικουμενική. Δεν είμαι ούτε Καμμένος, ούτε Κουβέλης, ούτε Καρατζαφέρης».\nΑΛΕΞΗΣ ΤΣΙΠΡΑΣ · ΕΚΛΟΓΕΣ · ΣΥΡΙΖΑ\nΗ σταυροδοσία των συνέδρων της Αιγιάλειας για το ΠΑΣΟΚ-Κίνημα Αλλαγής\nΗ Αιγιάλεια ψήφισε «ΠΑΣΟΚ- Κίνημα Αλλαγής»!\nΣύλληψη 34χρονου για παράνομη οπλοκατοχή


Γ.Κουμουτσάκος προς Πρέσβεις των κρατών–μελών ΕΕ: πρωτίστως ευρωπαϊκό πρόβλημα οι αυξημένες ροές | Lesvosnews.net\nΓ.Κουμουτσάκος προς Πρέσβεις των κρατών–μελών ΕΕ: πρωτίστως ευρωπαϊκό πρόβλημα οι αυξημένες ροές\nΣτο δύσκολο μεταναστευτικό μέτωπο της Ανατολικής Μεσογείου, η Ελλάδα βρίσκεται στην πρώτη γραμμή της Ευρώπης. Τα δε νησιά και ο Έβρος είναι η «πρώτη γραμμή της πρώτης γραμμής». Στο ζήτημα αυτό - όταν υπάρχει θέμα στην πρώτη γραμμή - όλοι οφείλουν να συνδράμουν με την αλληλεγγύη τους, τόνισε ο κ. Κουμουτσάκος απευθυνόμενος στους ευρωπαίους Πρέσβεις. Και αυτή η αλληλεγγύη αφορά ιδίως στην καλύτερη φύλαξη των συνόρων και τη δικαιότερη ανακατανομή των βαρών μεταξύ των ευρωπαίων εταίρων. Γι αυτό και η Ελλάδα υποστηρίζει αποτελεσματικούς ευρωπαϊκούς μηχανισμούς ανακατανομής και επιστροφών σε τρίτες χώρες.


Κίνα: Οι χορευταρούδες «θείες» ενοχλούν τους αστούς περιοίκους | Protagon.gr\nΟι ομαδικοί χοροί ηλικιωμένων γυναικών σε ανοιχτούς δημόσιους χώρους και ο συνακόλουθος θόρυβος ενοχλούν όσους έχουν συνηθίσει στον ατομικισμό και στην καπιταλιστική ρουτίνα. Ετσι πυροβολούν με ειδικό πιστόλι και νεκρώνουν τα ηχεία... ηλεκτρονικώς\nProtagon Team 20 Οκτωβρίου 2021, 12:32\nΑπό τα μεγάλα πάθη των γυναικών μέσης και τρίτης ηλικίας στην Κίνα είναι ο ομαδικός χορός στις πλατείες. Παρέες γυναικών άνω των 50 συναθροίζονται και χορεύουν ομαδικώς στο ύπαιθρο για να διατηρήσουν, λέει, τη φόρμα τους. Ο συνολικός αριθμός τους υπολογίζεται περί τα 150 εκατομμύρια, και στην καθομιλουμένη και με σαφώς ειρωνική διάθεση αποκαλούνται «θείες». Μαζεύονται σε ανοιχτούς χώρους, πάρκα, γήπεδα, πλατείες, συνήθως τα απογεύματα, λίγο προτού δύσει ο ήλιος, και χορεύουν. Η μουσική στης οποίας το τέμπο υπακούουν τα σώματά τους ακούγεται από φορητά ραδιόφωνα μέσω μεγαφώνων. Τι τραγούδια είναι αυτά που ακούν οι «θείες» και όλοι τριγύρω τους; «Δημοφιλή λαϊκά αλλά και εθνικιστικά» μάς πληροφορεί η Corriere Della Sera.\n«Γουάνγκ τσανγ βου» ακόμη και τη νύχτα. (Shutterstock)\nΟι κοινωνιολόγοι του Πεκίνου συζητούν τώρα για την προέλευση του χορευτικού κινήματος που υπηρετούν οι «θείες» και, βέβαια, ως θεωρητικοί επιστήμονες διαφωνούν. Οι πιο συντηρητικοί μιλούν περί χιλιετούς αυτοκρατορικής παράδοσης, οι νοσταλγοί του παρελθόντος για την κληρονομιά της μαοϊκής κολεκτιβοποίησης της Τέχνης, επί Πολιτιστικής Επανάστασης, ενώ δεν λείπουν και οι μοντέρνοι, αυτοί που ισχυρίζονται ότι ο ομαδικός χορός είναι σύγχρονο φρούτο, της δεκαετίας του ’90, άμεσα συνδεδεμένο με τον «μπαξέ» της ραγδαίας αστικοποίησης. Η κινεζική φράση που αποδίδει τα καθημερινώς διενεργούμενα στο ύπαιθρο χορευτικά σόου είναι η «γουάνγκ τσανγ βου», και την έχουν μάθει ακόμη και οι τουρίστες στη Σαγκάη και στο Πεκίνο – τρέχουν και αυτοί να δουν τις «θείες», αφού οι χοροί τους έχουν γίνει και τουριστική ατραξιόν.\nΟμως οι περίοικοι πλατειών και πάρκων έχουν απαυδήσει. Οι γυναίκες προκαλούν πολύ θόρυβο, οι χοροί τους κρατούν μέχρι τις 9 το βράδυ, τα παιδιά διακόπτουν τη μελέτη τους και οι μεγάλοι το χουζούρι τους μπροστά στην TV. Ολοι αυτοί διαμαρτύρονται, καθώς τα τραγούδια ακούγονται σε πλήρη ένταση από παλιές συσκευές που βογκούν και τρίζουν. Γίνονται καβγάδες, οι οποίοι έφθασαν ουκ ολίγες φορές και στα media. Ιδίως οι απολύτως αστικοποιημένοι Κινέζοι των μεγαλουπόλεων, εθισμένοι πλέον στον καπιταλιστικό ατομικισμό, δεν μπορούν να ανεχτούν τις μαζικές εκδηλώσεις, αφού τους θυμίζουν την παλιά Κίνα του Μάο και χάνουν το μέτρο. Κάποιοι πετούν σκουπίδια από τα μπαλκόνια τους, ένας μάλιστα έριξε στις «θείες» και έναν κουβά με κόπρανα – τέτοια χειρονομία!\nΟμως για όλους τους εραστές της ήσυχης και αδιατάρακτης καπιταλιστικής ρουτίνας βρέθηκε πλέον η λύση στο πρόβλημα που ακούει στο όνομα «θείες». Στην πλατφόρμα ηλεκτρονικού εμπορίου Taobao (της Alibaba) εμφανίστηκε ένα «πιστόλι αναισθητοποίησης» το οποίο με τους ηλεκτρονικούς παλμούς του είναι σε θέση να απενεργοποιήσει τα ηχεία από απόσταση. Σύμφωνα με τους πωλητές του, το όπλο που μπορεί να σιγήσει τη χαρά των ηλικιωμένων γυναικών στα πάρκα, έχει εμβέλεια περί τα 80 μέτρα. Ηδη κάποιοι το δοκίμασαν και ανέβασαν στα σόσιαλ μίντια ενθουσιώδη σχόλια. Ορισμένοι –οι πιο ανόητοι– πανηγυρίζουν επειδή οι «θείες» δεν μπορούν καν να αντιληφθούν τι σίγησε τα ηχεία τους… Ετσι η μοναδική ελπίδα που απομένει στις χορεύτριες είναι το πιστολάκι των εχθρών τους να σιγήσει και αυτό με τη σειρά του – πράγμα που δεν αποκλείεται, αφού στο κάτω κάτω της γραφής κινεζικό κατασκεύασμα είναι.


«Φιτιλιά» στην κυβέρνηση Μακρόν η παραίτηση Ιλό! | ONLINE-PRESS\nΑρχική Πολιτική «Φιτιλιά» στην κυβέρνηση Μακρόν η παραίτηση Ιλό!\n«Φιτιλιά» στην κυβέρνηση Μακρόν η παραίτηση Ιλό!\nΣκάει (;) οικολογική «βόμβα» μετά την άτακτη φυγή του υπ. Περιβάλλοντος\nΣτα κρύα του λουτρού άφησε τον πρόεδρο Εμανουέλ Μακρόν ο Γάλλος υπουργός Περιβάλλοντος και οικολόγος με πολύχρονη δράση στην προστασία του περιβάλλοντος Νικολά Ιλό, ο οποίος επέλεξε να ανακοινώσει την αποχώρησή του από το υπουργικό συμβούλιο στον «αέρα» ραδιοφωνικής εκπομπής! Χωρίς να έχει ενημερώσει προηγουμένως τον πρόεδρο και τον πρωθυπουργό της χώρας, από φόβο, όπως παραδέχθηκε ο ίδιος, μήπως τον μεταπείσουν, ο υπουργός Επικρατείας για την Οικολογική Μετάβαση ανακοίνωσε την παραίτησή του στο France Inter, δηλώνοντας ότι αισθανόταν «τελείως μόνος» του όσον αφορά τη διαχείριση των περιβαλλοντικών θεμάτων εντός της κυβέρνησης.\nΗ παραίτηση Ιλό, που πολλοί χαρακτήρισαν «ωρολογιακή βόμβα», συνοδεύτηκε από καταγγελία της μικρής προόδου που η κυβέρνηση Μακρόν έχει κάνει στα θέματα περιβαλλοντικής πολιτικής. Κάνοντας έναν σύντομο απολογισμό, ο Ιλό έθεσε κάποια ερωτήματα. «Εχουμε αρχίσει να μειώνουμε τη χρήση των φυτοφαρμάκων; Η απάντηση είναι όχι. Εχουμε αρχίσει την αναχαίτιση της μείωσης της βιοποικιλότητας; Η απάντηση είναι όχι. Δεν θέλω πλέον να λέω ψέματα στον εαυτό μου, δεν θέλω να συντηρώ την ψευδαίσθηση ότι η παρουσία μου στην κυβέρνηση σημαίνει ότι στεκόμαστε στο ύψος αυτών των προκλήσεων» τόνισε χαρακτηριστικά ο 62χρονος οικολόγος. Αναγνώρισε ότι κατά τη διάρκεια της θητείας του έχουν γίνει «κάποια μικρά βήματα», συμπλήρωσε όμως πως η κατάσταση του πλανήτη είναι τόσο ανησυχητική, που δεν μπορεί να αρκεστεί στα μικρά βήματα.\nΟ συμπρόεδρος της Αριστεράς έσπευσε να χαρακτηρίσει την αποχώρηση Ιλό «ψήφο μομφής προς τον Μακρόν», ενώ ο επικεφαλής της γαλλικής Δεξιάς Λοράν Βοκέ δήλωσε ότι «μπορεί να καταλάβει ότι ο Νικολά Ιλό αισθάνεται προδομένος από τον Εμανουέλ Μακρόν, όπως και πολλοί Γάλλοι».\nΑπό την Κοπεγχάγη όπου βρίσκεται για επίσημη επίσκεψη ο Γάλλος πρόεδρος δήλωσε ότι σέβεται την απόφαση Ιλό, ωστόσο υπεραμύνθηκε της πολιτικής του: «Μέσα σε 15 μήνες η κυβέρνηση έκανε περισσότερα απ’ οποιαδήποτε άλλη κατά την ίδια περίοδο στο θέμα αυτό».\nΠροηγούμενο άρθροΜΠΛΕ ΒΙΒΛΙΟΤΕΤΡΑΔΙΑ\nΕπόμενο άρθροΤα δέκα λαχανικά που σας παχαίνουν «ύπουλα»


Τμήμα Φιλοσοφίας - GoStudy\nΕκπαίδευση Κοινωνικές Επιστήμες Συγγραφή και ΜΜΕ\nΚωδικός Μηχανογραφικού: 102\nΤο Τμήμα Φιλοσοφίας της Πάτρας έχει ως σκοπό την ανάδειξη επιστημόνων ικανών να ασχοληθούν με το περιεχόμενο της επιστήμης της φιλοσοφίας και της διάδοσής της, την προβολή της ελληνικής φιλοσοφικής διανόησης και την αξιολόγηση των συνεπειών της επιστήμης αυτής στο κοινωνικό σύνολο και το άτομο.\nΣτην εκπαίδευση, δημόσια και ιδιωτική, ως καθηγητές για τη διδασκαλία μαθημάτων σχετικών με την επιστήμη τους και ως στελέχη αυτής.\nΣε φορείς του δημοσίου και ιδιωτικού τομέα όπως Υπουργεία, Νομαρχιακές και Τοπικές Αυτοδιοικήσεις, κρατικούς και ιδιωτικούς πολιτιστικούς φορείς, πολιτιστικούς οργανισμούς, πολιτιστικά ιδρύματα, μέσα επικοινωνίας και ενημέρωσης, ιδρύματα με μορφωτική και πολιτισμική δράση, εκδοτικούς οργανισμούς, ερευνητικά ιδρύματα και στον ευρύτερο χώρο του πολιτισμού ως στελέχη, σύμβουλοι και επιμορφωτές σε αντικείμενα της επιστήμης τους, συμβάλλοντας με επιστημονική επάρκεια και δημιουργικά στην καλλιέργεια και διάδοση της φιλοσοφικής και ανθρωπιστικής παιδείας και του πολιτισμού.\nΣε φορείς του δημοσίου και ιδιωτικού τομέα, όπως Υπηρεσίες, Νοσηλευτικά Κέντρα, Ερευνητικά Κέντρα και επιχειρήσεις των οποίων το αντικείμενο άπτεται ζητημάτων εφαρμοσμένης ηθικής ως στελέχη, σύμβουλοι και επιμορφωτές.\nΤο πρόγραμμα σπουδών δεν χωρίζεται σε κατευθύνσεις. Τα μαθήματα σπουδών είναι προσανατολισμένα στην Επιστήμη της Φιλολογίας. Τα μαθήματα χωρίζονται σε υποχρεωτικά και επιλογής. Σου δίνει την δυνατότητα παρακολούθησης μαθημάτων άλλων επιστημονικών πεδίων και συμμετοχής σε ένα πρακτικό εργαστήριο πληροφορικής. επίσης τη δυνατότητα διπλωματικής εργασίας που αντικαθιστά συγκεκριμένο αριθμό κατ΄ επιλογήν μαθημάτων φιλοσοφίας και τη δυνατότητα πρακτικής άσκησης.\nΕνδεικτικά, μερικά από τα μαθήματα του προγράμματος σπουδών σου είναι: Νεότερη πολιτική φιλοσοφία, Εισαγωγή στην παιδαγωγική επιστήμη, Αρχαία ελληνική ηθική και πολιτική φιλοσοφία, Νεότερη ηθική φιλοσοφία, Αναλυτική Φιλοσοφία, Αρχαία φιλοσοφία , Ερμηνευτική –Φαινομενολογία, Αριστοτέλης και Γνωσιοθεωρία – μεταφυσική.\nΩς απόφοιτος του τμήματος υπάγεσαι στον Κλάδο Π.Ε. 02 Φιλολόγων, κατά το Νόμο 3577/2007 (Φ.Ε.Κ. 130/8.06.2007, τ. Α΄, άρθρο 26, παράγραφος 3), δηλαδή στον κλάδο των φιλολόγων, και, συνεπώς, μπορούν να συμμετέχουν στους αντίστοιχους διαγωνισμούς ΑΣΕΠ. Δεν μπορείς να ασκήσεις το επάγγελμα του ψυχολόγου, ακόμα και αν έχεις επιλέξει την κατεύθυνση της ψυχολογίας. Επίσης, δεν έχεις το δικαίωμα να διοριστείς ως δάσκαλος στην Πρωτοβάθμια Εκπαίδευση, ακόμα και αν έχεις επιλέξει την κατεύθυνση της παιδαγωγικής.\nΘεωρητική και Πρακτική Φιλοσοφία,\nMA in Philosophy,


Home_Άρθρα_Παθήσεις_Πελματιαία απονευρωσίτιδα: θεραπεία και πρόληψη\nΗ πελματιαία περιτονία εκτείνεται από την πτέρνα έως το σημείο που ξεκινούν τα δάχτυλα και είναι μια πυκνή ινώδης ταινία συνεκτικού ιστού. Το κεντρικό τμήμα της πελματιαίας περιτονίας αποτελεί την πελματιαία απονεύρωση. Σκοπός είναι να διατηρεί την καμάρα του ποδιού τεντωμένη.\nΠελματιαία απονευρωσίτιδα: τι είναι;\nΗ πελματιαία απονευρωσίτιδα, ή αλλιώς “plantar fasciitis”, είναι μια επώδυνη φλεγμονώδης κατάσταση του πέλματος. Κύριο σύμπτωμά της είναι ο πόνος κατά τη βάδιση και, κυρίως στα πρώτα πρωινά βήματα. Η πάθηση αυτή κατατάσσεται στα λεγόμενα σύνδρομα υπέρχρησης (ή αλλιώς overuse syndromes), παρόλο που στα αίτια της πάθησης συγκαταλέγονται και άλλοι ανατομικοί ή και εξωτερικοί παράγοντες (π.χ. τα υποδήματα ή οι πάτοι αυτών). Η πελματιαία απονευρωσίτιδα αποτελεί μια από τις πιο συνήθεις αιτίες πόνου στην περιοχή της πτέρνας.\nΗ φλεγμονή εντοπίζεται στο σημείο όπου εκφύεται η πελματιαία απονεύρωση από το οστό της πτέρνας. Τα κυριότερα αίτια εμφάνισής της είναι:\n• Πολύωρη καθημερινή ορθοστασία\n• Έντονη βάδιση ή άθληση με ακατάλληλα υποδήματα και πάτους, που δεν απορροφούν τους κραδασμούς ή/και δεν υποστηρίζουν πλήρως την καμάρα\n• Τραυματισμός στην περιοχή αυτή\n• Ζαχαρώδης διαβήτης\nΗ θεραπεία ποικίλει ανάλογα με την περίπτωση και η περίοδος αποθεραπείας διαρκεί από λίγες ημέρες έως μερικές εβδομάδες. Σίγουρα απαιτούνται κάποιες μέρες ξεκούρασης και αποχής από κάθε αθλητική δραστηριότητα, ενώ μπορεί να χρειαστεί αντιφλεγμονώδης αγωγή και παγοθεραπεία.\nΗ ενδεδειγμένη μέθοδος πρόληψης της πελματιαίας απονευρωσίτιδας είναι η καθημερινή χρήση εξατομικευμένων ορθωτικών πάτων. Οι πάτοι της Medica Feet είναι σχεδιασμένοι ξεχωριστά για τις ανάγκες του κάθε πέλματος. Φροντίζουν έτσι ώστε να απορροφούν τους κραδασμούς και να σας χαρίζουν σωστή στάση σώματος.\nΑπαραίτητη προϋπόθεση για τη δημιουργία εξατομικευμένων ορθωτικών πάτων είναι η εξέταση του πελματογραφήματος. Πρόκειται για μια 100% ανώδυνη εξέταση, εξαιρετικά χρήσιμη για την υγεία του πέλματος, αλλά και του σώματος γενικότερα.\nΧαρίστε στα πόδια σας την υγεία και την άνεση που τους αξίζει: κλείστε τώρα ραντεβού για πελματογράφημα στην Medica Feet!


eKorinthos - Εγώ δεν είπα Severna Makedonija\nHome/Επικαιρότητα/Εγώ δεν είπα Severna Makedonija\nΕγώ δεν είπα Severna Makedonija\nΟ Κώστας Καραμανλής χειρίστηκε υπεύθυνα το θέμα στο Βουκουρέστι. Στη συνέχεια η διαχείριση είχε προβλήματα, πρέπει να πω.\nΤο πρόβλημα αυτή τη στιγμή δεν είναι ενημέρωσης. Δεν έγινε κάτι με κλειστές πόρτες. Έγιναν διαπραγματεύσεις.


Μαγικά λόγια...!!!: Πλανητικές ώρες\nΌ,τι ισχύει για τις ημέρες, ισχύει και για τις αντίστοιχες πλανητικές ώρες. Δεν αρκεί να έχουμε επιλέξει μόνο την κατάλληλη μέρα για την εργασία μας, αλλά και την κατάλληλη ώρα. Οι πλανητικές ώρες διαρκούν περίπου από 40 λεπτά έως μία ώρα η καθεμία. Μας ενδιαφέρει μόνο σε τι ώρα θα ξεκινήσουμε και όχι τι ώρα θα τελειώσουμε.\n**Η πρώτη πλανητική ώρα είναι η αντίστοιχη της κάθε ημέρας. Για παράδειγμα η πρώτη πλανητική ώρα της Κυριακής, είναι πάντοτε ώρα ήλιου. Αυτή λοιπόν η πρώτη ώρα, είναι και η πιο δυνατή ώρα στην ημέρα.\n**Στη μαγεία, η μέρα ξεκινάει και τελειώνει με την ανατολή του ήλιου. Για παράδειγμα αν σήμερα ο Ήλιος ανατέλλει στις 6.05, αυτή είναι η ώρα που ξεκινάει η (μαγική) μέρα μου. Η (μαγική) μέρα μου τελειώνει με την επόμενη ανατολή του ήλιου, η οποία σηματοδοτεί και την έναρξη της επόμενης (μαγικής) ημέρας.\n**Επομένως η έναρξη της πρώτης πλανητικής ώρας συμπίπτει πάντοτε με το χάραμα της αντίστοιχης μαγικής πλανητικής ημέρας.\n**Μπορούμε να κάνουμε διάφορους συνδυασμούς με πλανητικές μέρες και ώρες.\n●Χρησιμοποιούμε την ίδια ώρα με την αντίστοιχη μέρα, για να εξαντλήσουμε την ενέργειά της στο μέγιστο.\n●Για ερωτικά ζητήματα προτιμούμε τους εξής συνδυασμούς: ημέρα και ώρα Αφροδίτης (για γνήσιο έρωτα), ημέρα Αφροδίτης και ώρα Άρη, ημέρα Άρη και ώρα Αφροδίτης, ημέρα Αφροδίτης/Ήλιου και ώρα Αφροδίτης/Ήλιου (για γάμο και ξεκίνημα νέας σχέσης), ημέρα Αφροδίτης και ώρα Ερμή (για ερωτική επικοινωνία) κλπ (οι ώρες να είναι ζυγές).\n●Για οικονομικά και επαγγελματικά ζητήματα προτιμούμε τους συνδυασμούς Δία, Ήλιου και Ερμή (αν η δουλειά μας έχει να κάνει με το εμπόριο), ενώ για να έλξουμε χρήματα επιλέγουμε ημέρα και ώρα Δία (οι ώρες να είναι ζυγές).\n●Για προστασία επιλέγουμε ημέρα και ώρα Ήλιου ζυγή.\n●Για λυσίματα επιλέγουμε ημέρα και ώρα Κρόνου μονή (σε χάση).\n●Για καινούρια ξεκινήματα, εκρηκτικός συνδυασμός είναι Νέα Σελήνη σε ζυγή ώρα Ήλιου.\n**Ξεκινάμε σε ζυγές ώρες όταν θέλουμε να έλξουμε κάτι, σε μονές ώρες όταν θέλουμε να απομακρύνουμε κάτι ή σε επιθετικές/αρνητικές εργασίες. Ζυγές είναι οι ώρες που ξεκινάνε στις 12, 2, 4, 6, 8, 10 και μονές αυτές που ξεκινάνε στις 11, 1, 3, 5, 7, 9. Για παράδειγμα, μια πλανητική ώρα που ξεκινάει στις 12.37 (ασχέτως με το πότε τελειώνει) θεωρείται ζυγή.\n**Τα περισσότερα ερωτικά ξόρκια πρέπει να ξεκινήσουν σε ζυγή ώρα Αφροδίτης, όμως μερικές φορές δεν υπάρχει διπλή παρά μόνο μονή ώρα. Στην περίπτωση αυτή, ξεκινάμε την αμέσως προηγούμενη πλανητική ώρα –η οποία είναι πάντοτε ώρα ήλιου- τη στιγμή που θα είναι ζυγή.\nΑναρτήθηκε από Mary Rose στις 7:05 μ.μ.


syrostoday.gr - Επικαιρότητα - "Κύριε Μπάιλα είστε "εκτός τόπου και χρόνου""\n"Κύριε Μπάιλα είστε "εκτός τόπου και χρόνου""\nΑπάντηση του Αντιπεριφερειάρχη Κυκλάδων, Γιώργου Λεονταρίτη στον Δημήτρη Μπάιλα για το "Κυκλαδικόν".\nΑπάντηση στα όσα ισχυρίστηκε ο πρώην Νομάρχης Κυκλάδων, Δημήτρης Μπάιλας σχετικά με την αξιοποίηση του κτιρίου "Κυκλαδικόν", δίνει ο Αντιπεριφερειάρχης Κυκλάδων, Γιώργος Λεονταρίτης.\nΟ κ. Λεονταρίτης δηλώνει ότι στις μεγάλες επιτυχίες δε χωρά το "εγώ" και ότι για την προσωπική του προβολή, διαστρεβλώνει τα γεγονότα.\nΗ επίσημη ανακοίνωση του Αντιπεριφερειάρχη Κυκλάδων\nΑγαπητέ κύριε Μπάιλα, αρνούμαι να επισκιάσω αυτή τη τεράστια επενδυτική αξιοποίηση του εμβληματικού κτηρίου, επί της πλατείας Μιαούλη, πρώην Ξενοδοχείου "ΚΥΚΛΑΔΙΚΟΝ", η οποία θα αλλάξει την εικόνα της ιστορικής πλατείας και θα συμπαρασύρει μία σειρά επενδύσεων για το νησί, μετατρέποντας την σε μία ανούσια και ανώφελη προσωπική αντιπαράθεση.\nΚύριε Μπάιλα, στις μεγάλες επιτυχίες δεν χωράει το "ΕΓΩ".\nΤώρα λοιπόν που κερδίσατε (;) τα δέκα δευτερόλεπτα προσωπικής προβολής, που αγωνιωδώς επιδιώκετε, διαστρεβλώνοντας γεγονότα του παρελθόντος (αναφέρεστε στην προ-προηγούμενη δεκαετία για μία επένδυση που γίνεται σήμερα), ελπίζω να μην συνεχίσετε να εκτίθεστε και να δίνετε την εικόνα στους συμπολίτες σας ότι είστε "εκτός τόπου και χρόνου".\nΚύριε Μπάιλα, η Σύρος και όλοι οι Συριανοί έχουμε πλέον στραμμένο το βλέμμα στο μέλλον!\nΌχι άλλες. Ιμικροπολιτικες σε αυτό το τόπο καιρός να πάει μπροστά αυτό το νησί Όσοι ήταν στο τιμόνι αυτού του νησιού και δεν έκαναν κάτι καλό είναι να σιωπουν σήμερα για ότι καλό ερχετεγισ το αύριο ο τόπος το έχει αναγκη\nΔύο γαδαροι μαλώνανε σε ξένο αχυρώνα. Ο καθένας κάνει πολιτική στις πλάτες των άλλων . Ότι του φανεί του καθένα κάνει χωρίς να δίνει λογαριασμό. Αλλά είμαστε άξιοι της μοίρας μας. Μακάρι να τρέξουν όλοι να επενδύσουν στη Σύρο μας. Να έχει ο κόσμος δουλειά να έρχεται χρήμα στο νησί μας. Αλλά με αυτά και με αυτά και αυτοί που θα έρθουν θα φύγουν τρέχοντας. Τι σημασια έχει Ποίος τι πότε. Το θέμα είναι να προχωρήσουν τα πράγματα. Να λυθει το πολεοδομικό της Ερμούπολης. Μόνο έτσι θα πέσει χρήμα στο νησί. Όλα τα άλλα είναι για τους αδαής. Έχει δίκιο ο σύλλογος μελετητών αλλά όλοι οι κότες οι πολιτικοί μας τι κάνουν? Να κλείσουν όλες οι υπηρεσίες της Σύρου. Να μην έχει έσοδα το κράτος από τη Σύρο μας. Να ενωθουμε μια φορά για το κοινό καλό και όχι να μαλώνει ο ένας κόκορας με τον άλλο για το ποιος έχει το πιο μεγάλο λυρι. Γιατί στο κάτω κάτω όλοι που μαλώνουμε κότες είμαστε. Ο ωχαδερφισμός θα μας φάει. Θα πει ο εργάτης του Νεωρίου γιατί να απέχω εγώ από τη δουλειά μου?θα πει ο δημόσιος υπάλληλος τι με αφορά εμένα? Θα πει ο ιδιωτικός υπάλληλος εγώ υπάλληλος είμαι τι με νοιάζει εμένα? Θα πει ο ελεύθερος επαγγελματιας εμένα τι με νοιάζει οικοδομές φτιάχνω? Και πάλι τίποτα δε θα γίνει. Θέλει ενότητα παιδιά. Ενότητα χρειάζεται μόνο ενότητα. Όχι προσκόλληση στο παρελθόν μόνο. Καλά τα άρθρα για το παρελθόν μας αλλά καταλάβετε ότι είναι παρελθόν. ΠΑΡΕΛΘΟΝ. Ότι έγινε έγινε . Ο τόπος χρειάζεται νέες σελίδες και όχι παλιές ξεθωριασμένες. Ξυπνήστε και επαναστατήσετε. Η πόλη καταρρέει και εμείς έχουμε δικαίωμα να την πάρουμε στην πλάτη μας. Δικαίωμα και υποχρέωση. Από όσα σχόλια διαβάζω κατά καιρούς ο ένας στρέφεται κατά του άλλου. Ας ενωθουμε όλοι επιτέλους. Να μην μείνουμε στην ιστορία σαν γενιά που γκρέμισε αλλά σαν γενιά που εφτιαχνε\nΟ καθένας θα πει οτι νομίζει, όπως νομίζει κι όποτε νομίζει. Η αλήθεια όμως είναι μία. Η Σύρος μπαίνει σε τροχιά ανάπτυξης, είτε το θέλουν κάποιοι είτε όχι. Κάποιοι αρέσκονται στην υπάρχουσα κατάσταση απλά για να χουν να λένε. Τόσα χρόνια που είχαν την ευκαιρία γιατί δεν έφερναν επενδυτές !!!??? Είναι εύκολο να είμαστε στην απέξω και να κρίνουμε και να συγκρίνουμε. Τα έργα μιλάνε από μόνα τους. Όποιος έχει κάτι αρνητικό να πεί για όλα όσα συμβαίνουν είναι κακεντρεχής ή απλά κάτι παίζει. Τοπικές εταιρείες θα πάρουν κομμάτια του έργου και τοπικές επιχειρήσεις θα έχουν συνεργασία με το συγκεκριμένο ξενοδοχείο.Του χρόνου τέτοιες μέρες θα μιλάμε για αρκετές θέσεις εργασίας. 25, 30 δεν έχει σημασία ακόμη και 5 να ναι! Απ το να κλαίμε τη μοίρα μας, δεν είναι καλύτερα να κάνουμε κάτι για την κατηφόρα του νησιού μας? Οι επενδύσεις είναι μονόδρομος για την ανάπτυξη. Αυτός είναι ο πιο γρήγορος και ο πιο ανώδυνος τρόπος, άσχετα από το πώς πάει η χώρα. Σ όποιον δεν αρέσει είναι η άσχετος από οικονομικά ή τα λέει εκ του πονηρού. Η χώρα μας και κατ επέκταση η Σύρος χρειάζονται επενδύσεις !!! Αλλιώς κεφάλι δεν θα σηκώσουμε ποτέ. Είναι ώρα για στήριξη και όχι γκρίνια. Όποιος μπορεί φτάνει τα έργα μέχρι τέλους όχι μισά. Ότι προβλήματα υπήρχαν παλιά τα ίδια υπήρχαν και σήμερα. Ωρίμασε η κατάσταση και έγινε πραγματικότητα.\nΗ αλήθεια είναι πως όντως έχουν γίνει πολλές τέτοιες προσπάθειες, και τότε και μετέπειτα. Δυστυχώς, συχνά κολλούσαν σε τεχνικές γραφειοκρατικές λεπτομέρειες. Σε κάθε περίπτωση, δεν θα μπορούσαν να αναφέρονται όλες εσαεί. Καλό θα ήταν να αναγνωρίζονται όλες οι προσπάθειες, άλλα το να αποδίδεται μεθόδευση σε μια τέτοια παράλειψη είναι κάπως υπερβολικό και δεν νομίζω πως υπάρχει καν λόγος αντιπαράθεσης. Πολύ σωστά ο κ. Λεονταρίτης προτρέπει να κοιτάξουμε μπροστά και όλοι οι πρώην και νυν δημόσιοι λειτουργοί να βοηθήσουν και να συνεργαστούν (είτε με τις γνώσεις τους, είτε με τις γνωριμίες τους) πέρα από πολιτικά κόμματα, για την διατήρηση της ομορφιάς και της πολιτιστικής κληρονομιάς της μοναδικής Ερμούπολης. Οι άνθρωποι που δημιούργησαν το θαύμα που λέγεται Ερμούπολη, δεν μείωναν ο ένας την προσπάθεια του άλλου όταν έκαναν κάποια νέα δωρεά ή κοινωφελή προσπάθεια. Αντίθετα, συνεργαζόταν και ανταγωνιζόταν για το ποιος θα ευεργετήσει περισσότερο τον τόπο.


EFHMERIS: ΑΠΑΝΤΗΣΗ της μαθήτριας από τη Θεσσαλονίκη που… προκάλεσε με το ντύσιμό της στην παρέλαση!\nΑΠΑΝΤΗΣΗ της μαθήτριας από τη Θεσσαλονίκη που… προκάλεσε με το ντύσιμό της στην παρέλαση!\nΤώρα η ΑΠΑΝΤΗΣΗ της μαθήτριας από τη Θεσσαλονίκη που… προκάλεσε με το ντύσιμό της στην παρέλαση!\nfacebook απάντησε στα σχόλια που δέχθηκε η μαθήτρια Λυκείου για το μήκος της φούστας της, στην μαθητική παρέλαση της Θεσσαλονίκης.\n«Χαιρεται χαιρεται. Λοιπον δεν ειχα κανενα σκοπο να ασχοληθω ουτε να σχολιασω ουτε τιποτα. Απο εχθες βλεπω και βλεπω σχολιασμους κλπ. Στην αρχη δεν κρυβω οτι στεναχωρεθηκα και μου χαλασε και η μερα…στην συνεχεια ομως το πραγμα αρχισε να γινεται γελοιο…\nΟχι σοβαρα γελουσα και ακομα γελαω. Αντε να δεχεσαι σχολια απο ατομα 50χρονων που οσο να πεις ειναι και λιγο περιεργοι ειναι και λιγο μεγαλοι δεν καταλαβαινουν. Αλλα να δεχεσαι και σχολια απο ατομα που εκθετουν ολο το σωμα τους στο facebook;; Eιρωνια δεν νομιζετε;;\nΗ φουστα που λετε οταν την πρωτοδοκιμασα ηταν μια χαρα στο μακρος και για αυτο αλλωστε την πηρα. Μεχρι την παρελαση προφανως και δεν την εβαλα πουθενα αλλου. Μολις αρχισαμε τον βηματισμο και το περπατημα τοτε καταλαβα οτι ισως εχουμε καποιο προβλημα…\nTο σχολιο δεν το γραφω ουτε για να απολογηθω ουτε για να προκαλεσω.Το τι ατομο ειμαι το ξερουν οσοι χρειαζεται να το ξερουν και ισως μπορει να φαινεται και απο το προφιλ μου. Δεν τα πεταω ολα εξω για να εντυπωσιασω γιατι δεν το εχω αναγκη.\nΔεν ξερω αμα καθε χρονο γινονται ακριβως τα ιδια και τα ηλιθια μπλοκ ψαχνουν απεγνωσμενα θεματα αλλα δεν θα κατσω να το αναλυσω περετερο.Για οσους ρωτατε ναι και μανα εχω και πατερα και αν οντως η φουστα ηταν απο μονη της στο μηκoς που εχει ανεβει πραγματικα δεν θα με αφηναν να βγω απο το σπιτι.\nΚαταληγω στο γεγονος οτι ειστε τοσο Ελληναρες που απλα μασατε την τροφη που σας προσφερουν χωρις να ρωτησετε το πως και το γιατι.Βουτηξτε την γλωσσα στο μυαλο και μετα εκφραστε γνωμη και αποψη».\nΥ.Σ: οποιος ειπε οτι φαινεται το εσωρουχο τον διαβεβαιώ οτι δεν θα εβαζα ασπρο με μαυρη φουστα (ασχετοι).


Αυτές οι εφαρμογές σου θυμίζουν τους ΣΤΟΧΟΥΣ της Νέας... - Provocateur\n...και θες να σπάσεις το κινητό σου!\nΝέα χρονιά, νέοι στόχοι. Μου αρέσουν πολύ τα στατιστικά και οι αριθμοί. Ναι, είναι γεγονός. Μου αρέσει να βάζω στόχους και να βλέπω στο τέλος κάθε χρονιάς πώς τα πήγα (ή πως ΔΕΝ τα πήγα). Γραφήματα σε εξελόχαρτα και γενικά η χαρά του νέρντουλα και των δεδομένων.\nΟ Ιανουάριος λοιπόν, είναι ο μήνας του απολογισμού του έτους που μας πέρασε και του ορισμού νέων στόχων. Αυτό βολεύει πάρα πολύ μιας και τα Χριστούγεννα έχω φάει τόσο πολύ, που οι τύψεις έχουν χτυπήσει κόκκινο.\nΤο πρώτο πράγμα στo New Year’s Resolutions όπως το λέμε και στο χωριό μου, είναι να σταματήσω να τρώω πολύ, να κάνω περισσότερο γυμναστική και φυσικά να αποκτήσω αυτό το φανταστικό σώμα με τους κοιλιακούς μέχρι τα αυτιά.\nΕκτός όμως από τους στόχους υγείας όπως τους έχω ονομάσει, έχω και άλλους, ανάλογα με την κατηγορία που τους έχω βάλει. ΝΑΙ, έχω κάνει και κατηγορίες στους στόχους μου! Όπως για παράδειγμα δουλειά, σχέσεις και άλλα.\nΧαρτιά στο Word και το Excel, να έχω να γεμίζω.\nΤο θέμα είναι ότι είμαι αναβλητικός. Μπορεί να σημειώνω ότι πρέπει να κάνω γυμναστική, ακόμα και να γράφομαι στο γυμναστήριο την πρώτη εβδομάδα της χρονιάς, όμως αν δεν γράψει το κοντέρ ώρες, δουλειά δεν γίνεται.\nΗ αναβλητικότητα είναι χαρακτηριστικό πολλών!\n“Γιατί να ξεκινήσεις κάτι σήμερα, όταν μπορείς να το κάνεις αύριο;” Αυτή η σκέψη όπως και άλλες παρόμοιες χαρακτηριστικές μας. Αν σκέφτεσαι κάπως έτσι, τότε ΣΙΓΟΥΡΑ ανήκεις σε αυτήν την κατηγορία.\nΚάθε φορά που πάω να κάνω μία συγκεκριμένη δουλειά, κάθομαι στο γραφείο καταπιάνομαι με ο,τιδήποτε άλλο, εκτός από αυτήν. Και αύριο μέρα είναι. Το αύριο γίνεται μεθαύριο και τελικά τελειώνει η χρονιά και γυμναστήριο δεν έχω πάει ΟΥΤΕ ΜΙΑ ΜΕΡΑ. Επικ φεϊλ σου λέει μετά.\nΗ λογική last year! Από φέτος όμως έχω βάλει τα μεγάλα μέσα. Η τεχνολογία με βοηθάει να κάνω τόσα πράγματα, γιατί όχι και να τηρήσω τους στόχους της χρονιάς που βάζω στον εαυτό μου;\nΕφαρμογές για κάθε στόχο που θες να πετύχεις, μέχρι το τέλος του έτους.\nΘέλω να γυμνάζομαι περισσότερο και να χάσω κιλά; Κατεβάζω το MyFitnessPal ή το Nike Training Club και σε συνδυασμό με το SparkRecipes θα πετύχω τον στόχο μου σίγουρα! Οι εφαρμογές αυτές όπως και άλλες παρόμοιες, αναλαμβάνουν να να μου δείξουν ασκήσεις αλλά και κόλπα διατροφής για να τα καταφέρω.\nΕκτός όμως από τη γυμναστική και την διατροφή ένας από τους στόχους που έχω βάλει είναι να κάνω οικονομία. Υπάρχει και γι’ αυτό εφαρμογή! Ω ναι! Με το Spending ή το Splitwise μπορώ να ξέρω πόσα χρήματα ξοδεύω και να πράξω ανάλογα. Οι καφέδες και το φαγητό έξω, μάλλον θα κοπούν φέτος.\nΑν ψάξεις στο AppStore ή στο Google Play, θα δεις ότι υπάρχουν εφαρμογές που σε βοηθούν να σηκωθείς από τον καναπέ και να κάνεις όλα όσα θες να πετύχεις, πραγματικότητα. Από το να βλέπεις περισσοτέρο τους γονείς σου, μέχρι να πίνεις περισσότερο νερό, να κόψεις το τσιγάρο, να μιλάς καλύτερα στους αγαπημένους σου και πολλά πολλά πολλά ακόμα.\nΦαντάσου το όπως όταν ήσουν μικρός. Οι γονείς σου, σου έλεγαν ότι έχεις διάβασμα για το σχολείο ή σου έκαναν έλεγχο αν διάβασες για να ολοκληρώσεις τις σχολικές σου υποχρεώσεις. Ε, ο αναβλητικός χρειάζεται έναν γονιό, όποια και αν είναι η ηλικία του. Ο γονιός τώρα είναι το κινητό και πλέον φροντίζει να κάνεις αυτά που πρέπει ή μάλλον αυτά που του λες ότι πρέπει.\nΑν δεν τα κάνεις δεν έγινε και τίποτα, όμως αν κάνεις το πρώτο βήμα στη συνέχεια έρχεται και το δεύτερο και βήμα-βήμα, έρχεται ο Δεκέμβρης, κάνεις τον απολογισμό σου και βλέπεις τελικά τι κατάφερες.\nΑυτές είναι οι εφαρμογές που ΔΕΝ πρέπει να κατεβάσεις, γιατί θα ξέρουν όλοι πόσο δουλεύεις!


ΠΡΟΚΗΡΥΞΗ ΠΛΗΡΩΣΗΣ ΘΕΣΕΩΝ ΤΑΚΤΙΚΟΥ ΕΠ (προθεσμία υποβολής αιτήσεων και δικαιολογητικών μέσω του ηλεκτρονικού συστήματος «ΑΠΕΛΛΑ» από 27-10-2016 έως 25-11-2016).\nΠέμπτη, 27 Οκτωβρίου 2016 12:43\nΤο Ανώτατο Εκπαιδευτικό Ίδρυμα Πειραιά Τεχνολογικού Τομέα (Α.Ε.Ι. Πειραιά Τ.Τ.)προκηρύσσει την πλήρωση των παρακάτω θέσεων τακτικού Εκπαιδευτικού Προσωπικού( Ε.Π.).\n1) ΤΜΗΜΑ ΜΗΧΑΝΙΚΩΝ ΑΥΤΟΜΑΤΙΣΜΟΥ Τ.Ε.\nΤΟΜΕΑΣ ΙΙ - ΒΙΟΜΗΧΑΝΙΚΗΣ ΠΛΗΡΟΦΟΡΙΚΗΣ\n- Μία (1) θέση βαθμίδας Επίκουρου Καθηγητή με γνωστικό αντικείμενο «Δίκτυα\nΗλεκτρονικών Υπολογιστών με έμφαση στις Βιομηχανικές Εφαρμογές WebServer».\nΚΩΔΙΚΟΣ ΘΕΣΗΣ «ΑΠΕΛΛΑ»: 1574345\n2) ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ Τ.Ε.\nΤΟΜΕΑΣ Ι - ΣΗΜΑΤΩΝ ΚΑΙ ΣΥΣΤΗΜΑΤΩΝ\n- Μία (1) θέση βαθμίδας Επίκουρου Καθηγητή με γνωστικό αντικείμενο «ΗλεκτρικέςΜετρήσεις Μεγάλης Ισχύος και Εφαρμογές στα έξυπνα δίκτυα».\nΚΩΔΙΚΟΣ ΘΕΣΗΣ «ΑΠΕΛΛΑ»: 1574479\nΤΟΜΕΑΣ ΙΙΙ - ΗΛΕΚΤΡΙΚΩΝ ΕΓΚΑΤΑΣΤΑΣΕΩΝ ΚΑΙ ΚΑΤΑΣΚΕΥΩΝ\n- Μία (1) θέση βαθμίδας Επίκουρου Καθηγητή με γνωστικό αντικείμενο «Μηχανική Υλικώνμε έμφαση στις Ανανεώσιμες Πηγές Ενέργειας και στις ΗλεκτρομηχανολογικέςΕγκαταστάσεις».\nΚΩΔΙΚΟΣ ΘΕΣΗΣ «ΑΠΕΛΛΑ»: 1574613\n3) ΤΜΗΜΑ ΜΗΧΑΝΙΚΩΝ ΗΛΕΚΤΡΟΝΙΚΩΝ ΥΠΟΛΟΓΙΣΤΙΚΩΝ\nΤΟΜΕΑΣ Β΄ - ΜΙΚΡΟΗΛΕΚΤΡΟΝΙΚΗΣ ΚΑΙ ΤΗΛΕΠΙΚΟΙΝΩΝΙΩΝ\n- Μία (1) θέση βαθμίδας Επίκουρου Καθηγητή με γνωστικό αντικείμενο «Ψηφιακή\nΣχεδίαση Ενσωματωμένων Συστημάτων και Ολοκληρωμένων Δικτυακών Εφαρμογών».\nΚΩΔΙΚΟΣ ΘΕΣΗΣ «ΑΠΕΛΛΑ»: 1574715\n4) ΤΜΗΜΑ ΚΛΩΣΤΟΫΦΑΝΤΟΥΡΓΩΝ ΜΗΧΑΝΙΚΩΝ Τ.Ε.\nΤΟΜΕΑΣ ΚΛΩΣΤΙΚΗΣ - ΥΦΑΝΤΙΚΗΣ\n- Μία (1) θέση βαθμίδας Επίκουρου Καθηγητή με γνωστικό αντικείμενο «ΔιαχείρισηΕπεξεργασιών Χημικής Δομικής Τροποποίησης Συνθετικών Υλών, για την παραγωγήΚλωστοϋφαντουργικών Ινωδών Πρώτων Υλών Ειδικών Μηχανικών και ΧημικώνΑπαιτήσεων».\nΚΩΔΙΚΟΣ ΘΕΣΗΣ «ΑΠΕΛΛΑ»: 1574858\nΤΟΜΕΑΣ ΒΑΦΙΚΗΣ - ΦΙΝΙΡΙΣΜΑΤΟΣ\n- Μία (1) θέση βαθμίδας Επίκουρου Καθηγητή με γνωστικό αντικείμενο «Τεχνικές\nΧαρακτηρισμού Κλωστοϋφαντουργικών Πολυμερών».\nΚΩΔΙΚΟΣ ΘΕΣΗΣ «ΑΠΕΛΛΑ»: 1574938\n5) ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ Τ.Ε .\n- Μία (1) θέση βαθμίδας Επίκουρου Καθηγητή με γνωστικό αντικείμενο «ΤεχνολογίαΜηχανολογικών Υλικών: Διεργασίες Υψηλών Θερμοκρασιών και ΜηχανικήΣυμπεριφορά».\nΚΩΔΙΚΟΣ ΘΕΣΗΣ «ΑΠΕΛΛΑ»: 1575020\n6) ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ Τ.Ε .\nΤΟΜΕΑΣ Α΄ - ΑΡΧΙΤΕΚΤΟΝΙΚΟΥ ΚΑΙ ΟΙΚΟΔΟΜΙΚΟΥ ΣΧΕΔΙΑΣΜΟΥ\n- Μία (1) θέση βαθμίδας Επίκουρου Καθηγητή με γνωστικό αντικείμενο «ΑρχιτεκτονικόςΧώρος και Ενσωμάτωση Παραμετρικών Εργαλείων στο Σχεδιασμό και την Υλοποίηση τωνΣύγχρονων Κατασκευών».\nΚΩΔΙΚΟΣ ΘΕΣΗΣ «ΑΠΕΛΛΑ»:1575122\nΤΟΜΕΑΣ Γ΄ - ΓΕΩΤΕΧΝΙΚΟΥ ΚΑΙ ΟΙΚΟΝΟΜΙΚΟΥ ΣΧΕΔΙΑΣΜΟΥ\n- Μία (1) θέση βαθμίδας Αναπληρωτή Καθηγητή με γνωστικό αντικείμενο «ΓεωτεχνικήΔιερεύνηση για τη Διασφάλιση Ποιότητας Εδαφικών και Υδατικών Πόρων».\nΚΩΔΙΚΟΣ ΘΕΣΗΣ «ΑΠΕΛΛΑ»: 1575236\n- Μία (1) θέση βαθμίδας Επίκουρου Καθηγητή με γνωστικό αντικείμενο «Ποσοτικές καιΠοιοτικές Μέθοδοι Βελτιστοποίησης, με έμφαση στη διαχείριση της ΛειτουργίαςΔιοικητικών Συστημάτων».\nΚΩΔΙΚΟΣ ΘΕΣΗΣ «ΑΠΕΛΛΑ»: 1575345\nΤΟΜΕΑΣ ΔΙΟΙΚΗΣΗΣ, ΝΟΜΙΚΩΝ ΚΑΙ ΜΑΡΚΕΤΙΝΓΚ\n- Μία (1) θέση βαθμίδας Επίκουρου Καθηγητή με γνωστικό αντικείμενο «Διαχείριση καιΑνάπτυξη Ανθρωπίνων Πόρων με έμφαση στις Συστημικές Προσεγγίσεις».\nΚΩΔΙΚΟΣ ΘΕΣΗΣ «ΑΠΕΛΛΑ»: 1575414\nΟι υποψήφιοι πρέπει να έχουν τα προσόντα που ορίζονται στις διατάξεις του άρθρου 15του Ν. 1404/83 (ΦΕΚ 173, Α΄), όπως ισχύει.\nΜέσα σε αποκλειστική προθεσμία τριάντα (30) ημερών από την επόμενη της\nημερομηνίας της τελευταίας δημοσίευσης στον ημερήσιο τύπο, υποβάλλονται ηλεκτρονικά οιαιτήσεις των υποψηφίων σε θέσεις εκλογής (αφού αυτοί έχουν προηγουμένως εγγραφεί στοηλεκτρονικό σύστημα ΑΠΕΛΛΑ), μαζί με όλα τα αναγκαία για την κρίση δικαιολογητικά.\nΟι ενδιαφερόμενοι μπορούν να παίρνουν πληροφορίες από τα τμήματα των\nΣχολών, Τεχνολογικών Εφαρμογών και Διοίκησης και Οικονομίας,\n1) την Γραμματεία του Τμήματος Μηχανικών Αυτοματισμού Τ.Ε. τις εργάσιμες ημέρεςκαι ώρες, τηλ. 2105381311,\n2) την Γραμματεία του Τμήματος Ηλεκτρολόγων Μηχανικών ΤΕ τις εργάσιμες ημέρεςκαι ώρες, τηλ. 2105381221,\n3) την Γραμματεία του Τμήματος Μηχανικών Ηλεκτρονικών Υπολογιστικών\nΣυστημάτων Τ.Ε. τις εργάσιμες ημέρες και ώρες τηλ. 2105381110,\n4) την Γραμματεία του Τμήματος Κλωστοϋφαντουργών Μηχανικών Τ.Ε. τις εργάσιμεςημέρες και ώρες τηλ. 2105381216,\n5) την Γραμματεία του Τμήματος Μηχανολόγων Μηχανικών Τ.Ε. τις εργάσιμες ημέρεςκαι ώρες, τηλ 2105381227,\n6) την Γραμματεία του Τμήματος Πολιτικών Μηχανικών Τ.Ε. τις εργάσιμες ημέρες καιώρες, τηλ. 2105381215,\n7) την Γραμματεία του Τμήματος Διοίκησης Επιχειρήσεων τις εργάσιμες ημέρες καιώρες, τηλ. 2105381101,\nστη διεύθυνση Π. Ράλλη & Θηβών 250, 122 44 Αιγάλεω.\nΗ αναλυτική προκήρυξη θα αναρτηθεί στην ιστοσελίδα του Α.Ε.Ι Πειραιά Τ.Τ.: www.puas.gr\nΗ προκήρυξη έχει δημοσιευθεί στο ΦΕΚ 920/Γ΄/28-9-2016.


Συρτή Αφρού: Ψάρεμα τον Mάρτη, ο μήνας με τα πολλά πρόσωπα - Boat & Fishing\nΑΡΧΙΚΗ / / ΨΑΡΕΜΑ ΑΠΟ ΣΚΑΦΟΣ / Συρτή Αφρού: Ψάρεμα τον Mάρτη, ο μήνας με τα πολλά πρόσωπα\nΣυρτή Αφρού: Ψάρεμα τον Mάρτη, ο μήνας με τα πολλά πρόσωπα\nΤελικά τι είναι το ψάρεμα; Χόµπι θα µου πείτε! Μάλιστα, χαίρω πολύ! Πιστεύω όµως πως αυτή είναι µία επιφανειακή προσέγγιση του όρου, αφού όλοι µας αντιλαµβανόµαστε πως πρόκειται για κάτι παραπάνω από ένα απλό χόµπι.\nΠρόκειται για κάτι πολύ πιο δυνατό. Αυτό το έχουµε νιώσει οι περισσότεροι από εµάς, όταν για διάφορους λόγους αναγκαζόµαστε να απέχουµε από το ψάρεμα για ένα χρονικό διάστηµα µεγαλύτερο από το οποίο θα µπορούσαµε να «διαχειριστούµε». Το στερητικό σύνδροµο είναι αµείλικτο! Χτυπάει δυνατά. Όλα µας φταίνε.\nΚαθαρόαιμο αρπακτικό σε μεσοπέλαγο κάβο!\nΕίναι ξεκάθαρο πια πως πρόκειται για «βιολογική ανάγκη», η οποία πρέπει να καλυφθεί προκειμένου να διατηρήσουµε την «ισορροπία µας». Κι όπως έχω τονίσει επανειληµµένα, αυτό είναι ανεξάρτητο από το αλιευτικό αποτέλεσμα. Η επαφή µε τη θάλασσα και γενικότερα µε όλη τη διαδικασία του ψαρέματος, είναι αυτό που µας δίνει «επανεκκίνηση». Το νιώθει µέχρι και το τελευταίο µας κύτταρο, θαρρείς πως πρόκειται για µία ερωτική πράξη!\nAν το βλέπαμε σαν κάτι περιστασιακό, τότε θα πηγαίναμε θάλασσα µόνο τους καλοσυνάτους από άποψη καιρού µήνες, µε ιδανικές θερµοκρασίες, ήπιους ανέµους και τον ήλιο να µας χαµογελάει. Αντίθετα, προσπαθούμε να βρισκόμαστε «στις επάλξεις» καθ’ όλη τη διάρκεια του έτους, ακόµη και τους πολύ δύσκολους µήνες. Βλέπετε πρέπει να «θρέψουµε» τη ψυχή µας, ανεξαρτήτως σε ποιά περίοδο του έτους βρισκόµαστε. Θεωρώ βέβαια πως είναι αυτονόητο ότι δεν πρέπει σε καµία περίπτωση να ξεπερνιούνται τα όρια, ούτε να υπερεκτιµάµε τις δυνάµεις και τις γνώσεις µας, αφού τα όρια αυτά πάντα θα καθορίζονται από την ίδια τη θάλασσα και τις εκάστοτε καιρικές συνθήκες.\nΣυρτή αφρού τον Μάρτιο\nΗ κλεψύδρα του χρόνου µας έφερε αισίως στο Μάρτη. Κατά τη γνώµη µου είναι ίσως ο πιο δύσκολος µήνας για τον ερασιτέχνη ψαρά, από πολλές απόψεις. Πραγµατικά πρόκειται για το µήνα µε τα πολλά πρόσωπα, τόσο από άποψη ευµετάβλητων καιρικών συνθηκών, όσο και από το απρόβλεπτο -σε ακραίο βαθµό- αλιευτικό αποτέλεσµα.\nΤο τεχνητό των 7cm δε πέρασε απαρατήρητο!\nΒρισκόµαστε πλέον στις παρυφές της άνοιξης, η οποία φέτος διαδέχεται ένα πολύ δύσκολο και σκληρό χειµώνα µε πολύ χαµηλές θερµοκρασίες, δυνατούς ανέµους και χιονοπτώσεις µε απίστευτη ένταση σε πολλά νησιά της πατρίδας µας! Αυτό σηµαίνει πολύ παγωµένα νερά, ιδιαίτερα στα ανώτερα στρώµατα της θάλασσας, µε αποτέλεσµα να υπάρχει πολύ µεγάλος αντίκτυπος στη τεχνική της συρτής αφρού.\nΟύτως ή άλλως ο Μάρτιος είναι ένας µεταβατικός µήνας, µε ότι αυτό συνεπάγεται. Αναµφισβήτητα αυτό το µήνα καλούµαστε να αντιµετωπίσουµε αρκετές δυσκολίες, αφού βρισκόµαστε πραγµατικά σε ένα κοµβικό εποχιακά σηµείο, όπου η φύση «επαναπροσδιορίζεται» και τα πάντα είναι ρευστά. Θεωρώ χρήσιµο να επικεντρωθούµε σε δύο βασικές δυσκολίες µε τις οποίες σχεδόν νοµοτελειακά θα έρθουµε «πρόσωπο µε πρόσωπο», καθώς και στους τρόπους µε τους οποίους θα επιχειρήσουµε να «γυρίσουµε το παιχνίδι» µε το µέρος µας, ώστε να καταφέρουµε να έχουµε θετική εξέλιξη στις εξορµήσεις µας.\nΟ σωστός εξοπλισμός αποτελεί βασικό συστατικό επιτυχίας\nΜΙΚΡΗ ΠΡΟΒΛΕΨΙΜΟΤΗΤΑ ΣΤΑ ΕΙ∆Η ΨΑΡΙΩΝ\nΈχω επανειληµµένα αναφέρει πως ένα από τα «κλειδιά» που καταφέρνουν να µας ανοίξουν «δύσκολες πόρτες» στα ψαρέματά µας, είναι η στοχευµένη αναζήτηση των ειδών. Αυτή όπως είναι φυσικό εξαρτάται από πολλούς και διάφορους παράγοντες, µε βασικότερο την εποχική περίοδο την οποία διανύουµε κατά τις εξορµήσεις µας. Αυτό πιστεύω είναι αυτονόητο, και το έχω αναλύσει διεξοδικά. Όσον αφορά στο µήνα που διανύουµε, µπορούµε να πούµε πως τα πράγµατα είναι πιο δυσδιάκριτα σχετικά µε τα είδη ψαριών τα οποία θα αναζητήσουµε.\nΤυπικά βρισκόμαστε στην αρχή της άνοιξης, όµως όπως πολύ καλά γνωρίζουµε όλοι µας, αυτό ισχύει µόνο στα χαρτιά. Έτσι δεν είναι παράξενο φαινόμενο, να έχουμε εναλλαγές ηλιόλουστων και καλοσυνάτων ημερών µε πραγµατικά κρύες και «κατσουφιασµένες» ημέρες, µε δυνατούς ανέμους και βροχές ή ακόµα και χιονοπτώσεις! Ως εκ τούτου όλες αυτές οι καιρικές µεταβολές δυσχεραίνουν την όλη κατάσταση, ενώ δεν πρέπει να ξεχνάμε πως και η θερμοκρασία της θάλασσας βρίσκεται στα πιο χαμηλά επίπεδα του έτους, αφού ακόµα κι αν έχουµε καλές καιρικές συνθήκες, τα χιόνια τα οποία αρχίζουν να λιώνουν στα βουνά, ως γνωστόν καταλήγουν στη θάλασσα.\nΤο πρώτο φως..!! Η καλύτερη ώρα για λαβράκια στο μήνα που διανύουμε\nΌλο αυτό λοιπόν το ευµετάβλητο και επίπλαστο σκηνικό, επηρεάζει σε πάρα πολύ µεγάλο βαθµό τη συµπεριφορά των ψαριών, τόσο σε διατροφικό επίπεδο, όσο και στην επιλογή της µετακίνησής τους, ενώ δε πρέπει να ξεχνάµε πως ήδη έχουν «στην πλάτη τους» ένα βαρύ χειμώνα, ειδικά αν µιλήσουµε για τον φετινό.\nΚαλά λοιπόν ως εδώ. Όµως, τι πρέπει να κάνουµε εµείς τώρα; Να «παροπλίσουµε» τον εξοπλισμό µας και να µην πάµε θάλασσα; Μακριά από εµένα αυτού του είδους οι προτροπές φίλοι µου… Αυτό θα σας το πω µόνο σε περίπτωση που οι καιρικές συνθήκες δεν το επιτρέπουν. Σε διαφορετική περίπτωση εννοείται πως θα σας συµβούλευα να πάτε θάλασσα, αφού αυτό το µήνα συµβαίνει το εξής οξύµωρο: µπορεί η στοχευµένη αναζήτηση να είναι δύσκολη, όµως ενδέχεται να βρεθούµε αντιµέτωποι µε τις εξής δύο καταστάσεις.\nΠρώτον να συναντήσουµε αξιόλογα µεγέθη χειµωνιάτικων αρπακτικών όπως παλαμίδες, ντάσκες, λούτσους κλπ., και δεύτερον να βρούµε ψάρια του ανοιξιάτικου «τόξου», όπως κοκάλια, μελανούρια, λίτσες κ.ά. Αυτό συνέβη και την προηγούµενη χρονιά, αφού τα πρώτα κοκάλια της σεζόν µε τίµησαν από τις αρχές κιόλας του Μάρτη κι ενώ ακόµα το χιόνι σε πολλές περιοχές ήταν αφράτο! Άβυσσος η «ψυχή» των ψαριών φίλοι µου…\nΤις φωτεινές ημέρες τα τεχνητά με έντονες αντανακλάσεις αποδίδουν τα μέγιστα\nΑυτό λοιπόν που έχουµε να κάνουµε εµείς, είναι να είµαστε προετοιµασµένοι για όλα, αφού οι εκπλήξεις καραδοκούν ανά πάσα στιγµή. Εδώ βέβαια υπάρχει και κάτι άλλο το οποίο θα πρέπει να προσέξουµε. Αναφέροµαι στα σηµεία τα οποία θα επιλέξουµε να σύρουµε τα τεχνητά µας. Ο Μάρτης θεωρώ πως αποτελεί την ιδανική «πίστα» εφαρµογής του εξής κανόνα στην τεχνική της συρτής αφρού: συνεχής αναζήτηση µε «άνοιγµα» του διαβήτη και όχι ψάρεμα σε µικρά κοµµάτια µε περιορισµένο υδάτινο πεδίο. Σε αυτό συνηγορεί και το γεγονός που αναφέραµε πιο πάνω, ότι δηλαδή είναι πολύ πιθανό να συναντήσουµε διάφορα είδη ψαριών.\nΩς εκ τούτου είναι λογικό να δραστηριοποιηθούµε σε µεσοπέλαγους κάβους και περάσµατα ανάµεσα σε βραχονησίδες, εάν επιλέξουµε να αναζητήσουµε τα πελαγίσια, ή να κάνουµε τη συρτή µας σε πιο ρηχά κοµµάτια, κλειστούς κόλπους, παραλίες, εκβολές ποταµών, κάβους σε κοντινά νησάκια, αν στοχεύουµε σε μελανούρια, λαβράκια, κοκάλια, λούτσους, γοφάρια κλπ.\nΤα μελανούρια αυτό το μήνα κάνουν αισθητή τη παρουσία τους\nΌλα τα παραπάνω είδη είναι πολύ πιθανόν να µας τιµήσουν µε τη παρουσία τους το µήνα που διανύουµε, παρά το γεγονός ότι τα strikes συνήθως δεν είναι τόσα όσα θα θέλαµε, λόγω πολλών και διαφόρων παραγόντων οι οποίοι όπως αναφέραµε οφείλονται στη δύσκολη µεταβατική εποχική περίοδο που διανύουµε.\n∆ΥΣΚΟΛΙΑ ΣΤΗΝ ΕΠΙΛΟΓΗ ΚΑΤΑΛΛΗΛΟΥ ΕΞΟΠΛΙΣΜΟΥ\nΑυτό πιστεύω πως ισχύει ακόµα περισσότερο για τους αρχάριους της τεχνικής και είναι απολύτως λογικό. Αν δε γνωρίζουµε ότι ο µήνας αυτός είναι απρόβλεπτος, είναι φυσικό να µην εξοπλιστούµε κατάλληλα, δεδοµένου ότι είναι εξαρχής δύσκολο να «σκιαγραφήσουµε» τα είδη ψαριών τα οποία πιθανά θα συναντήσουµε στις εξορµήσεις µας. Για να µπορέσουµε να «κοιτάξουµε στα µάτια» τις δυσκολίες που προκύπτουν, καλό θα είναι να επιλέξουµε τον κατάλληλο εξοπλισµό, τόσο σε καλάµια και µηχανισµούς, όσο και στα τεχνητά τα οποία θα πρέπει να έχουµε στο σκάφος µας.\nΌπως ανέφερα και πιο πάνω αυτό το µήνα, µπορεί να βρούµε διάφορα είδη ψαριών τα οποία είναι «ασύµβατα» µεταξύ τους, όσο τουλάχιστον αφορά στην εποχική κατηγοριοποίησή τους. Αυτό βέβαια συµβαίνει και σε συνάρτηση µε τον τόπο που θα επιλέξουµε να ψαρέψουμε, τις περισσότερες φορές βάσει των δικών µας προσδοκιών. Σχετικά λοιπόν µε τον εξοπλισµό, θα µπορούσα να προτείνω το εξής, το οποίο βέβαια εφαρµόζω κι εγώ στις εξορµήσεις µου αυτής της περιόδου. Από πλευράς καλαµιών και µηχανισµών έχω σε ετοιµότητα τρεις συνδυασµούς, και είµαι πλήρως καλυµµένος όσον αφορά στην αποτελεσµατικότητα και κυρίως στην αίσθηση την οποία θέλω να έχω στα ψαρέματά µου, κάτι το οποίο για εµένα είναι το κυρίως ζητούµενο.\nΤα vibration θα δώσουν τη λύση κι αυτή την εποχή\nΤο πρώτο καλάµι λοιπόν µπορεί να είναι τύπου spinning µε lure weight 5-25 και µήκος περίπου 2.40, το οποίο θα µας φανεί πολύ χρήσιµο στο ψάρεμα των µελανουριών που µπορεί να συναντήσουµε αυτό το µήνα, ή ακόµα και των λαυρακιών τα οποία αυτή την εποχή µπορεί να φτάσουν σε αξιοσηµείωτα µεγάλα µεγέθη. Εννοείται πως το καλάµι αυτό είναι ιδανικό και για τα κοκάλια, τα οποία µπορεί να βρούµε βέβαια ανάλογα µε την περιοχή και καιρικές συνθήκες. Ο µηχανισµός µας θα είναι µεγέθους 2500, γεµισµένος µε νήµα διαµέτρου από 0,10 έως 0,12mm. Για παράµαλλο προτείνω fluorocarbon, διαµέτρου από 0,17 έως 0,22mm.\nΤο δεύτερο σετ προτείνω να είναι καλάµι µε l.w. 10-40 gr και µηχανισµό µεγέθους 4000, φορτωµένο µε νήµα διαµέτρου περίπου 0,16-0,18mm, ενώ το παράµαλlό µας θα είναι fluorocarbon ή fluorocoated, από 0,26 έως 0,29 mm. Εδώ θα είµαστε πλήρως καλυµµένοι εάν συναντήσουµε µεγάλους λούτσους, µεγάλα λαυράκια ή ακόµα και γοφάρια. Τέλος φροντίζω να έχω µαζί µου πάντα ένα καλάµι τύπου trolling κατηγορίας 6-12 lb, µε τον ανάλογο µηχανισµό οριζοντίου τυµπάνου, για τη περίπτωση που θα χρειαστεί να αντιµετωπίσω µεγάλες παλαµίδες, ντάσκες, λίτσες και γενικότερα πελαγίσια ψάρια τα οποία αυτό το µήνα µπορούν να µας εκπλήξουν µε το µέγεθός τους. Το παράµαλλο που χρησιµοποιώ είναι fluorocarbon ή fluorocoated, διαµέτρου από 0,29 έως 0,33mm.\nΚοκάλια τέτοιου μεγέθους χαρίζουν όμορφες στιγμές με light εξοπλισμό..!!\nΤώρα όσον αφορά στα τεχνητά, εκεί που θα πρέπει να δείξουµε προσοχή είναι στην ποικιλία των µεγεθών, η οποία µπορεί να αποδειχτεί ο κρυµµένος άσσος στο µανίκι µας. ∆εδοµένου ότι τα ψάρια µε τα οποία πιθανά θα τεθούµε αντιµέτωποι, θα είναι από µελανούρια και λαυράκια, µέχρι κοκάλια και πελαγίσια, τότε αντιλαµβανόµαστε ότι µία ευρεία γκάµα µεγεθών θα µπορούσε να φανεί κυριολεκτικά σωτήρια. Βέβαια δε χρειάζεται να προχωρήσουµε σε υπερβολές και να κουβαλάµε µαζί µας ένα κοντέινερ από τεχνητά, γιατί το µόνο που θα καταφέρουµε θα είναι να πελαγοδροµούµε και να µην ξέρουµε ποιό να επιλέξουµε. Αυτή όµως είναι η χρονική στιγµή που θα µπορούσε να ξεκινήσει η χρήση -µικρών- τεχνητών από 5cm, ειδικά εάν γνωρίζουµε µέρη τα οποία κρατάνε µελανούρια.\nΟ Μάρτης είναι ο µήνας που µπορούµε να κάνουµε όµορφες ψαριές από αυτόν το µικρό γίγαντα, ο οποίος µας χαρίζει στιγµές γεµάτες αδρεναλίνη, ειδικά µε τη χρήση ultra light εξοπλισµού. Από εκεί και πέρα τεχνητά των 6, 7 ή 8cm, µπορούν να µας φανούν χρήσιµα για το ψάρεµα λαυρακιών, ακόµα και µεγάλων κοκαλιών. Τέλος, για τυχόν πελαγίσια που µπορεί να συναντήσουµε, τεχνητά των 12, 14 και 16cm, θα φανούν πολύ αποτελεσµατικά.\nΑπόκρημνοι κάβοι με κοφτά νερά αποτελούν πάντα δυνατά σημεία αναζήτησης\nΕκτός από τα minnows, δε θα πρέπει σε καµία περίπτωση να αµελήσουµε να συµπεριλάβουµε στην «οµάδα» και τα θαυµατουργά vibrations. Ειδικά τα τελευταία χρόνια, που έχουµε τη πολυτέλεια να τα βρίσκουµε πια σε όλα τα µεγέθη, πιστεύω πως πρέπει απαραιτήτως υπάρχουν στο «οπλοστάσιό» µας, ανεξαρτήτως εποχής. Θεωρούνται (και είναι) τεχνητά κυριολεκτικά παντός καιρού και συνθηκών, ενώ πολλές φορές καταφέρνουν αυτό που τα υπόλοιπα τεχνητά αδυνατούν, ειδικά σε κάποιες δύσκολες ηµέρες που επικρατεί «σιγή ασυρµάτου»!\nΨάρεμα τον Μάρτιο λοιπόν! Ένας δύσκολος µα και συνάµα ελπιδοφόρος µήνας, αφού τα «δόντια» που επιλέγει πολλές φορές να µας δείχνει είναι κούφια, µιας και οι πραγµατικά όµορφες ανοιξιάτικες ηµέρες βρίσκονται πια σε απόσταση αναπνοής!\nΣυρτή Αφρού Ψάρεμα από βάρκα Ανοιξιάτικη Συρτή Ανοιξιάτικα Ψαρέματα


Κλοπ για το χειροκρότημα στον Κριστιάνο: Δείξαμε ξανά πως υπάρχουν πιο σημαντικά πράγματα από το ποδόσφαιρο - Suxnotita.gr\nΑρχική ΑΘΛΗΤΙΚΑ Κλοπ για το χειροκρότημα στον Κριστιάνο: Δείξαμε ξανά πως υπάρχουν πιο σημαντικά...\nΚλοπ για το χειροκρότημα στον Κριστιάνο: Δείξαμε ξανά πως υπάρχουν πιο σημαντικά πράγματα από το ποδόσφαιρο\nΟ Γιούργκεν Κλοπ για ακόμα μια φορά δίνει τη σωστή διάσταση στα πράγματα και τονίζει πως στη ζωή υπάρχουν πολύ πιο σημαντικά πράγματα από το ποδόσφαιρο, όπως φάνηκε και με το ανατριχιαστικό χειροκρότημα «Άνφιλντ» στη μνήμη του χαμένου γιου του Κριστιάνο Ρονάλντο.\nΟ κόσμος της Λίβερπουλ μαζί μ’ εκείνον των «κόκκινων διαβόλων» ταρακούνησε για τα καλά το «Άνφιλντ» στο 7ο λεπτό του αγώνα. Άπαντες χειροκρότησαν θερμά και τραγούδησαν το «You ‘ll never walk alone» ως ελάχιστο φόρο τιμής στη μνήμη του παιδιού που έχασε ο CR7.\nΟ Κριστιάνο δεν ήταν παρών για να το βιώσει δια ζώσης αφού έπρεπε να είναι κοντά στην οικογένειά του αυτές τις δύσκολες στιγμές.\n«Δείξαμε κλάση με αυτή την κίνηση, δείξαμε πως σκεφτόμασταν όλοι τον Κριστιάνο και την οικογένειά του σε αυτές τις δύσκολες στιγμές που βιώνουν. Η ζωή έχει πιο σημαντικά πράγματα από το ποδόσφαιρο» δήλωσε ο Γιούργκεν Κλοπ.\nΠροηγούμενο άρθροΠόλεμος στην Ουκρανία: Προκαταρκτική συμφωνία για να ανοίξει ανθρωπιστικός διάδρομος στη Μαριούπολη\nΕπόμενο άρθροΦάρσαλα: Τον έψαχνε ο πατέρας του και είχε σκοτωθεί σε τροχαίο\nΟ Βαλμπουενά… φέρνει εκατομμύρια στον Ολυμπιακό


Αποστολέας Θέμα: Γρηγορίου του Θεολόγου (Αναγνώστηκε 9586 φορές)\n« στις: 05 Σεπτεμβρίου, 2007, 12:57:40 μμ »\n\_"Όντως ημέρα μία βίος όλος ανθρώπου τοις πόθω κάμνουσιν\_"\nΜετ.: Πράγματι, μία ημέρα είναι ολόκληρος βίος ανθρώπου εις όσους κοπιάζουν με πόθον.\n(Γρηγ. Θεολόγου, Ομιλία ΚΣΤ΄, Εις εαυτόν, λαόν και ποιμένας, Εκδ. Ε.Π.Ε., τόμος 2ος, σελ. 154)\n« Απάντηση #1 στις: 05 Σεπτεμβρίου, 2007, 09:57:00 μμ »\nΘα μπορουσες ίσως να μας αναλυσεις -εσύ ή οποιος άλλος θελει- τη ρήση αυτή?\n« Απάντηση #2 στις: 05 Σεπτεμβρίου, 2007, 11:11:44 μμ »\nΕπειδή μέχρι αυτή την ώρα δεν βρέθηκε κάποιος άλλος, θα γράψω λίγα λόγια εγώ.\nΗ μετάφραση του κειμένου δεν είναι απόλυτα ακριβής. Θα το μετέφραζα ως εξής:\nΠραγματικά γι\_' αυτούς που υποφέρουν από πόθο (αγάπη, έρωτα), μια ημέρα (ενν. χωρισμού από τον ποθούμενο) τούς είναι ολόκληρη ζωή ανθρώπου.\nΤο νόημα τώρα είναι, νομίζω, φανερό.\nΟ άγιος Γρηγόριος το είπε αυτό εξ αιτίας των όσων συνέβησαν με τον Μάξιμο, τον δήθεν κυνικό φιλόσοφο. Αυτός πήγε ξαφνικά στην Κωνσταντινούπολη και ξεγέλεσε τον άγιο Γρηγόριο, εμφανιζόμενος ως Χριστιανός φιλόσοφος που είχε εξοριστεί χάριν της Χριστιανικής του πίστεως και τώρα επέστρεφε από την εξορία. Ο άγιος τον επήνεσε δημοσίως και τον πρόβαλε ως παράδειγμα προς μίμηση. Ο Μάξιμος όμως δεν ήταν παρά ένας κατάσκοπος, που σκοπό είχε να καταλάβει τον αρχιεσκοπικό θρόνο. Πέντε αιγύπτιοι επίσκοποι τον χειροτόνησαν μια νύχτα επίσκοπο, αλλά το πρωί ο λαός τους εξεδίωξε. Ο άγιος Γρηγόριος αισθάνθηκε τόσο πολύ προδομένος, που έφυγε αμέσως σε κάποιο έρημο παραθαλάσσιο μέρος για να ηρεμήσει. Η αγωνία του όμως και ο πόθος του για το ποίμνιό του τον βασάνιζαν πολύ, γι\_' αυτό και επέστρεψε εσπευσμένα στην Κωνσταντινούπολη.\nΑυτόν τον πόθο εννοεί εδώ. Ήταν τόσο βασανιστικός, ώστε μία ημέρα τέτοιου μαρτυρίου του φάνηκε σαν μιά ολόκληρη ζωή.\n« Απάντηση #3 στις: 05 Σεπτεμβρίου, 2007, 11:43:42 μμ »\nΣε ευχαριστω! Τώρα είναι περισσότερο κατανοητό....\nΝα θεσω κ ένα ερώτημα που σκέφτηκα καθως διάβαζα τα όσα έγραψες:\nΑραγε αξίζει να εμπιστευόμαστε τους ανθρώπους και κυρίως όσους \_"εμφανίζονται ως Χριστιανοί\_"?\n« Απάντηση #4 στις: 06 Σεπτεμβρίου, 2007, 02:35:06 μμ »\nΠόσο πολύ αλλάζει το νόημα, ε? Όταν δεν υπάρχει σωστή μετάφραση. Πάντως, όπως κι να χει, η \_"ατάκα\_" του Γρηγορίου αποκαλύπτει το βάθος των ψυχικών του χαρισμάτων και τη θερμή αγάπη του - υπόδειγμα για τους σημερινούς ποιμένες - για το λαό του Θεού! Πόσο έχει συνειδητοποιήσει τη θέση του ως ποιμένας - μας θυμίζει την ερώτηση και απάντηση του Χριστού προς τον Πέτρο στο Μυστικό Δείπνο, \_"αν με αγαπάς ποίμενε τα πρόβατά μου\_" - και πόσο έχει μεταβάλει αυτή τη συναίσθηση από στυγνή υποχρέωση σε πραγματικό πόθο αυτοκένωσης και προσφοράς!\nΥγ. Βίκυ, ωραία η ερώτησή σου αλλά θα έλεγα καλύτερα, επειδή δεν ταιριάζει εδώ, να τη διατυπώσεις σε ξεχωριστό θέμα είτε στην φόρουμ \_"Διαπροσωπικές Σχέσεις\_" ή στα \_"Πνευματικά θέματα\_". Α, και ίσως να αναπτύξεις λίγο περισσότερο την ερώτησή σου, γιατί δεν πολυακατάλαβα ακριβώς τι θέλεις να πεις...\n« Απάντηση #5 στις: 07 Σεπτεμβρίου, 2007, 01:06:07 πμ »\nΣίγουρα η ερώτηση ταιριάζει καλύτερα σε κάποια άλλη ενότητα, εδώ όμως ήρθε φυσιολογικά ως προέκταση του περιστατικού του Αγίου Γρηγορίου και προσωπικά δεν με δυσκολεύει η θέση της. Έως ότου πάντως μεταφερθή αλλού το ερώτημα ή ξαναδιατυπωθεί, εγώ πολύ πρόχειρα γράφω δυό λόγια.\nΟι άνθρωποι είμαστε ευμετάβολοι και το ακόμη χειρότερο διπλοπρόσωποι. Επομένως απόλυτη εμπιστοσύνη δεν μπορούμε να έχουμε σε κανέναν. Στήν Αγία Γραφή λέγει:\_'\_'επικατάρατος άνθρωπος, ος την ελπίδα έχει επ\_' άνθρωπον\_'\_' (Ιερ.ιζ΄1). Αμέτρητα δε είναι τα παραδείγματα που αναφέρει προδοσίας πολύ εμπίστων ανθρώπων. Η δε ιστορία και μάλιστα η εκκλησιαστική ιστορία είναι κατάφορτη από τέτοια περιστατικά.\nΕμπιστοσύνη επομένως απόλυτη μπορούμε και πρέπει να έχουμε μόνο στον Θεό. Όμως και στους ανθρώπους μπορύμε να έχουμε εμπιστοσύνη, πάντοτε όμως με τη γνώση αυτή ότι είτε από αδυναμία είτε από φόβο είτε από κάποιους άλλους δυσερμήνευτους παράγοντες μπορεί κάποτε να προδώσουν την εμπιστοσύνη μας. Όταν αυτό το έχουμε υπ\_' όψιν, ούτε θα στηριχθούμε απόλυτα επάνω τους ούτε θα ξαφνιαστούμε, όταν συμβεί να μας εγκαταλείψουν ή και να μας προδώσουν.\nΔυστυχώς όμως δύσκολα μαθαίνουμε από αυτά που ακούμε. Συχνά συμβαίνει να βρούμε κάποιο πρόσωπο, να συνδεθούμε πολύ μαζί του και να θεωρήσουμε ότι αυτό δεν θα μας προδώσει ποτέ. Η πείρα εν προκειμένω είναι πολύ πικρή. Και επίτρεψέ μου να σημειώσω ότι την έχω δοκιμάσει και εγώ. Γι\_' αυτό μου μίλησε πολύ βαθιά ένα από τα ωρααιότερα συνθήματα των αναρχικών που διάβασα σε έναν τοίχο στο Ηράκλειο της Κρήτης. Έλεγε: \_'\_'Καμμιά αγάπη δεν μου πήρε την καρδιά\_'\_'.\nΜην είσαι όμως πολύ αυστηρή με αυτούς που \_'\_'εμφανίζονται ως χριστιανοί\_'\_', όπως λες. Όλοι λίγο-πολύ το ίδιο είμαστε. Ποσοτική διαφορά έχουμε, όχι ποιοτική. Όλοι εμφανιζόμαστε ως χριστιανοί. Άλλοι είμαστε, άλλοι φαινόμαστε. Και κάπου στο βάθος της καρδιάς σε χώρους απόκρυφους οι πιο πολλοί κρατάμε κάποιο κρατούμενο. Αυτή είναι δυστυχώς η αλήθεια. Γι\_' αυτό ας είμαστε συμπαθείς και προς εκείνους που δεν κρύβουν πολύ προσεκτικά τη διπλοπροσωπία τους. Είναι πολύ μεγάλο άθλημα το να είναι κανείς ατόφιος, κρυστάλλινος. Και δυστυχώς λίγοι, πολύ λίγοι το επιδιώκουμε αυτό. Και φυσικά πολύ πιο λίγοι είναι αυτοί που το κατορθώνουν.\nΟ Θεός να μας ελεήσει όλους.\n« Απάντηση #6 στις: 07 Σεπτεμβρίου, 2007, 11:49:30 πμ »\nΟ Χριστός εμπιστεύθηκε στον άνθρωπο το μεγαλύτερο μυστήριο. Το μυστήριο της αγάπης του Σταυρού. Και καλείται και ο κάθε άνθρωπος να σηκώσει το δικό του Σταυρό και να δοκιμάσει και την προδοσία, όπως άλλωστε την δοκίμασε και ο ίδιος ο Κύριος.\nΣυμφωνώ απόλυτα με τα όσα είπε ο Σταμποζ, αλλά δεν θα θελα να φύγω από το κείμενό τους με μια αίσθηση απαισιοδοξίας ούτε πολύ περισσότερο εκείνη της επιφυλακτικότητας. Δεν νομίζω πως πρέπει να είμαστε \_"φοβικοί\_" στις σχέσεις μας. Απόλυτη εμπιστοσύνη σίγουρα αρμόζει στο Θεό, αν και τίποτα απόλυτο δεν υπάρχει στην κτίση, λόγω της πτώσης μας. Αυτό δεν σημαίνει όμως ότι δεν πρέπει ή θα φοβόμαστε να ανοιχθούμε στον άλλο, έστω κι αν ζημιωθούμε ή προδωθούμε. Ο αυτοεγκλεισμός μας είναι θανατηφόρος ψυχικά και μας γεμίζει φοβίες και σύνδρομα. Ίσως, αν προηγουμένως μάθουμε να αξίζουμε πρώτα εμείς της εμπιστοσύνης του άλλου, ίσως, τότε άφοβα και εν επιγνώσει να εμπιστευόμαστε κι άλλους. Η φοβία δηλαδή να εμπιστευθούμε τον άλλο ίσως έχει τη ρίζα του στη δική μας \_"προδοσία\_", που την έχουμε εκ μέρους ή εν σπέρματι ως πεπτωκυϊα φύση.\n« Απάντηση #7 στις: 10 Σεπτεμβρίου, 2007, 02:20:17 μμ »\nΑς μου επιτραπεί λοιπόν κι εμένα μια ερώτηση...Είπατε να είμαστε συμπαθείς προς εκείνους που μας πρόδοσαν κάποτε...Θα ήθελα αν μπορούσατε, να μας πείτε λίγο πιο πρακτικά ποια θα πρέπει να είναι η στάση μας απέναντί τους...γιατί θεωρώ ότι είναι λίγο λεπτό το θέμα αυτό...συχνά βρισκόμαστε σε αδιέξοδα...χάνονται φιλίες από ασυγχώρητες προδοσίες, ή από συχγωρημένες και επαναλαμβανόμενες...\n« Απάντηση #8 στις: 10 Σεπτεμβρίου, 2007, 03:20:45 μμ »\nΈγραψα παραπάνω μια φράση: Δυστυχώς όμως δύσκολα μαθαίνουμε από αυτά που ακούμε. Συχνά συμβαίνει να βρούμε κάποιο πρόσωπο, να συνδεθούμε πολύ μαζί του και να θεωρήσουμε ότι αυτό δεν θα μας προδώσει ποτέ. Η πείρα εν προκειμένω είναι πολύ πικρή.\nΑυτή η φράση ας μην την προσπεραστεί πρόχειρα και γρήγορα. Είναι απόσταγμα πείρας πολλής. Και φυσικά όχι μόνο δικής μου.\nΜου έκαναν μεγάλη εντύπωση τα παρακάτω λόγια του γέροντος Σωφρονίου Σαχάρωφ από το βιβλίο του \_'\_'ΠΕΡΙ ΠΡΟΣΕΥΧΗΣ\_'\_', σελ. 214-5:\n\_'\_'Είναι αδύνατον να εννοήση τις τους ανθρώπους. Ούτοι είτε είναι τυφλοί και ΄ουκ οίδασι τι ποιούσιν΄, είτε πάσχουν υπό πνευματικού και νοερού δαλτωνισμού... Ούτοι διάκεινται εχθρικώς προς τας κινήσεις της αγίας αγάπης. Η υπομονητική ταπείνωσις εκλαμβάνεται ως υποκρισία. Η διάθεσις να διακονήση τις αυτούς θεωρείται ως συνέπεια ψιλού και ιδιοτελούς ενδιαφέροντος... και των τοιούτων ουκ έστι τέλος. Ευλογώ τον Θεόν Όστις απεκάλυψεν εις ημάς το μυστήριον του παραδόξου τούτου φαινομένου. Περί τούτου ο Κύριος προειδοποίησεν ημάς διά του λόγου αυτού, εδίδαξεν ημάς διά του υποδείγματος Αυτού. Και εάν δεν εγίνετο ούτω θα ήτο δυνατόν να αποβώμεν θύματα της τελείας απογνώσεως. Είς επίσκοπος, όστις μετά θέρμης παρέδωκεν εαυτόν εις την υπηρεσίαν των πασχόντων... έγραψεν εις εμέ: ΄Ήρχισα να φοβούμαι την αγάπην΄... Κατ\_' εκείνον τον καιρόν, ότε παρέλαβον την επιστολήν, δεν κατενόουν εισέτι το φοβερόν νόημα των λόγων αυτού. Διοινήχθη εις εμέ τούτο κατά τους χρόνους της διακονίας μου εν Ευρώπη. Ουχί άπαξ ενεθυμήθην, και συνεχίζω να ενθυμούμαι μέχρι της στιγμής ταύτης τους παραδόξους λόγους:΄Ήρχισα να φοβούμαι την αγάπην΄\_'\_'.\nΓι\_' αυτό και οι πατέρες συνιστούν να είμαστε μεν ανοιχτοί προς όλους, απόλυτη όμως εμπιστοσύνη να μην έχουμε σε κανέναν, διότι οι άνθρωποι είμαστε ευμετάβολοι. Και ο Κύριος, όπως λέγει ο Ευαγγελιστής Ιωάννης, \_'\_'ουκ επίστευεν εαυτόν αυτοίς, διά το αυτόν γινώσκειν πάντας\_'\_' (Ιωάν β΄24). Όταν κανείς είναι προετοιμασμένος, δεν καταβάλλεται και αντιμετωπίζει με συμπάθεια την οποιαδήποτε προδοσία.\nΔιαφορετικά τα τραύματα που μπορεί να δεχθεί μια ψυχή ενδέχεται να αποβούν ακόμη και θανατηφόρα.\n« Απάντηση #9 στις: 10 Σεπτεμβρίου, 2007, 03:33:30 μμ »\nΠολύ δύσκολο για μένα να απαντήσω στο ερώτημά σου. Θα γράψω βέβαια κάτι με την επιφύλαξη όμως ότι μπορεί να μην είναι σωστό.\nΌντως, όπως γράφεις, \_'\_'χάνονται φιλίες από ασυγχώρητες προδοσίες, ή από συγχωρημένες και επαναλαμβανόμενες...\_'\_'.\nΠως λοιπόν πρέπει να τις αντιμετωπίσει κανείς;\n1. Σίγουρα δεν είναι όλες οι περιπτώσεις ίδιες. Η συγχώρεση όμως είναι υποχρεωτική για όλες. Επομένως δεν υπάρχουν ασυγχώρητες προδοσίες για τον πιστό άνθρωπο. Το πρόβλημα βρίσκεται στα μετά την συγχώρεση.\n2. Εδώ τώρα μπορεί να υπάρξει μιά διαφοροποίηση. Υπάρχουν περιπτώσεις που η συγχώρεση θα σημάνει και ταυτόχρονη αποκατάσταση στην προηγούμενη θέση, υπάρχουν όμως και άλλες που θα δοθεί μεν συγχώρεση, δεν θα συνοδευτεί όμως με αποκατάσταση.\nΜε ποιά κριτήρια θα γίνει αυτός ο διαχωρισμός; Νομίζω είναι πολύ δύσκολο, έως αδύνατο, να δοθούν εκ των προτέρων κριτήρια. Η κάθε περίπτωση πρέπει να εξετάζεται ξεχωριστά.\nΈνα σημαντικό κριτήριο πάντως είναι το αν η αποκατάσταση δεν αφορά μόνο εμάς, αλλά θα έχει συνέπειες και σε άλλους.\nΑυτό σε άλλες περιπτώσεις μπορεί να είναι θετικό κριτήριο, σε άλλες αρνητικό. Στην οικογένεια, επί παραδείγματι, συνήθως θα πρέπει να επέρχεται πλήρης αποκατάσταση. Αντίθετα στην εκκλησιαστική διοίκηση όχι.\nΕίχα την ευτυχία στην έκτη τάξη του Γυμνασίου, (Γ΄Λυκείου σήμερα), να έχω Γυμνασιάρχη έναν εξαίρετο άνθρωπο, τον κ. Αθανάσιο Πλάκα (μιλάμε για το 1969-70). Μας εδιηγείτο κάποτε ότι κατά τον Ελληνο-Ιταλικό πόλεμο του 1940-41 ήταν διοικητής ως έφεδρος αξιωματικός ενός στρατιωτικού τμήματος. Είχε λοιπόν κάνει συμφωνία με τους στρατιώτες του σε περίπτωση λιποταξίας κάποιου να μην τον στείλουν στο Στρατοδικείο, αλλά να τον εκτελούν οι ίδιοι επί τόπου. Όντως σε μια μάχη ένας από τους στρατιώτες του λιποτάκτησε. Όταν πήγαν να τον τουφεκίσουν, παρακάλεσε με δάκρυα να τον συγχωρήσουν και να του δώσουν μια ακόμα ευκαιρία. Συμφώνησαν όλοι. Στην επόμενη μάχη ήταν θηρίο. Αναδείχτηκε ήρωας, τραυματίστηκε και πήρε το αριστείο τιμής!\n3. Σε κάθε περίπτωση χρειάζεται πολλή προσευχή και εκζήτηση του θελήματος του Θεού με μια διαδικασία που δεν είναι και τόσο απλή ούτε είναι εύκολο να την περιγράψω εδώ. Σε γενικές γραμμές πάντως συνίσταται στην απαλλαγή από κάθε δικό μας θέλημα και απόφαση παραδόσεως στο θέλημα του Θεού, ανεξαρτήτως των οποιωνδήποτε συνεπειών.\nΑυτά. Με κάθε όμως επιφύλαξη, όπως ανέφερα ήδη στην αρχή.\n« Απάντηση #10 στις: 10 Σεπτεμβρίου, 2007, 03:48:04 μμ »\nΔεν διαφωνώ, τουναντίον συμφωνώ και μάλιστα με το παρακάτω\nΌταν κανείς είναι προετοιμασμένος, δεν καταβάλλεται και αντιμετωπίζει με συμπάθεια την οποιαδήποτε προδοσία.\nΤο \_"όταν κανείς είναι προετοιμασμένος\_", όμως, δεν εξαντλείται στην a priori αποδοχή της αλήθειας ότι δεν πρέπει να έχουμε απόλυτη εμπιστοσύνη στους ανθρώπους αλλά προϋποθέτει και δική μας καλλιέργεια ώστε να μην προδόσουμε ποτέ τον άλλο, όπως είπα και σε προηγούμενο μήνυμά μου\nΊσως, αν προηγουμένως μάθουμε να αξίζουμε πρώτα εμείς της εμπιστοσύνης του άλλου...\n(είναι συμπτωματικό, δεν γνωρίζω, αλλά κάτι αντίστοιχο διάβασα τυχαία χτες στο βιβλίο του Σωφρονίου Σαχάρωφ, Ὁ Άγιος Σιλουανός\_")\nΑπλά, σα μια γενικότερη στάση ζωής, η διατύπωση μιας πολύ αρνητικής θεώρησης για το συνάνθρωπο (ανάξιος εμπιστοσύνης κ.λπ) μου φαίνεται αντιφατική με την εντολή της αγάπης ή με τους υπέροχους λόγους -αληθινούς ύμνους - του Γρηγορίου του Θεολόγου για τη φιλία, την αληθή!\n« Απάντηση #11 στις: 10 Σεπτεμβρίου, 2007, 04:51:35 μμ »\nΑυτό το \_'\_'πολύ αρνητική θεώρηση για τον συνάνθρωπο\_'\_' είναι δικό σου, δεν το είπαμε εμείς. Ούτε μιλήσαμε για ανάξιο εμπιστοσύνης. Είπαμε μόνο ότι όλοι είμαστε ανάξιοι εμπιστοσύνης ως ευόλισθοι και ευμετάβολοι. Και ότι αυτή η επίγνωση μας καθιστά συμπαθείς προς τους προδίδοντες την εμπιστοσύνη μας.\nΠρόσεχε σε τί απαντάς!\nΣυχνά συμβαίνει να έχουμε άλλα ερωτήματα μέσα μας και δεν προσέχουμε επακριβώς τα λεγόμενα των άλλων.\nΚαι φυσικά αυτό δεν είναι μικρό λάθος.\n« Απάντηση #12 στις: 10 Σεπτεμβρίου, 2007, 05:00:50 μμ »\nΜάλλον δεν το διατύπωσα σωστά, ίσως και να μην κατανόησα σωστά. Απλά μου έβγαζε μια κάποια απαισιοδοξία! Τέλος πάντων, μπορεί και να μην κατάλαβα το νόημα του μηνύματος. (είναι και μεσημέρι...νυστάζω κιόλας)\nΠάντως να με συγχωρείτε για την παρερμηνεία... :sorry:\nΑυτό, αλήθεια δεν το κατάλαβα!\n« Απάντηση #13 στις: 10 Σεπτεμβρίου, 2007, 07:07:11 μμ »\nΕυχαριστώ πάρα πολύ για την τοποθέτηση..για τη συγχώρηση δεν τίθεται θέμα..τουλάχιστον θεωρητικά δύσκολα θα σκεφτόμουν να μην συγχωρέσω κάποιον..Η στάση που έπρεπε να έχω θα με προβλημάτιζε όμως...και ευχαριστώ για τη διευκρίνιση σχετικά με την \_'\_'πολύ αρνητική θεώρηση για τον συνάνθρωπο\_'\_' ..Ίσως αυτή η απαισιοδοξία που παρατήρησε ο εκλεκτός οικοδεσπότης να οφείλεται σε μια πρόσφατα ανοιγμένη πληγή...ίσως πάλι να έχει και δίκιο..\n« Απάντηση #14 στις: 10 Σεπτεμβρίου, 2007, 11:33:44 μμ »\nΑυτό που λες ότι δεν κατάλαβες είναι πολύ απλό. Μερικές φορές, έχοντας προβληματιστεί για ένα θέμα, όταν ακούμε κάτι παρεμφερές από κάποιον άλλο, νομίζουμε ότι είναι αυτό ακριβώς για το οποίο είχαμε προβληματιστεί, οπότε σπεύδουμε να απαντήσουμε, χωρίς να δώσουμε την απαραίτητη προσοχή στα λεγόμενά του. το αποτέλεσμα είναι ότι απαντάμε σε ζητήματα που εκείνος δεν είχε θέσει ποτέ.\nΓενικότερα ας μην γινόμαστε ανώτεροι και των αγίων μας και αυτού του Κυρίου, ο Οποίος συνέστησε:\_'\_'Γίνεσθε φρόνιμοι ως οι όφεις... \_'\_' (Ματθ. ι΄16). Ο δε απόστολος Παύλος επανειλημμένως συνιστά προσοχή στις σχέσεις μας με ωρισμένους ανθρώπους: \_'\_'και ίνα ρυσθώμεν από των ατόπων και πονηρών ανθρώπων· ου γάρ πάντων η πίστις\_'\_'. (Β΄Θεσ. γ΄2).\n« Απάντηση #15 στις: 11 Σεπτεμβρίου, 2007, 11:57:11 πμ »\n:angel: Δεν θυμάμαι να είχα ακούσει κάτι παρεμφερές, αλλά όπως και να χει, εγώ παρανόησα, οπότε mea culpa και σας ζητώ συγγνώμη.... :sorry:\n« Απάντηση #16 στις: 14 Σεπτεμβρίου, 2007, 04:11:20 μμ »\nΠολύ χάλια διατύπωση. Το διεπίστωσα χθες, όταν ξαναδιάβασα όλη την ενότητα. Το σκεφτόμουνα ως πείραγμα, αλλά δεν μπορώ να καταλάβω πως το έγραψα έτσι, σαν δάσκαλος που κουνάει αυστηρά το χέρι σε άτακτο μαθητή του. Το διορθώνω έστω τώρα.\n« Απάντηση #17 στις: 14 Σεπτεμβρίου, 2007, 04:16:26 μμ »\nΜπα, είμαι συνηθισμένος σ\_' αυτά!!! Έτσι μου έλεγε και η μητέρα μου!!! :D:D\nΑλλοίμονο, δεν σας παρεξήγησα!!!\n« Απάντηση #18 στις: 14 Σεπτεμβρίου, 2007, 10:06:28 μμ »\nΝα σχολιάσω πρώτα απ\_'όλα τη φράση που έβαλε ο romios.Ταιριάζει τρομερά μια φράση από τον Επιτάφιο του Περικλή που έλεγε πως πονάμε περισσότερο όταν αποχωριζόμαστε κάτι το οποίο έχουμε δοκιμάσει.Υπάρχει,νομίζω,άμεση σχέση μεταξύ των δύο φράσεων.Η κουβέντα αυτή του Γρηγ.Θεολόγου είναι πολύ σοφή γιατί ταιριάζει σε πολλές περιπτώσεις.Η μετάφραση,λοιπόν,εμένα δε μου προκάλεσε κανένα πρόβλημα.Εκφράζει συναισθήματα που όλοι μας έχουμε βιώσει είτε για μια αγαπημένη μας συνήθεια,είτε για ένα αγαπημένο μας πρόσωπο είτε για οτιδήποτε άλλο.Όταν ασχολείσαι με καταστάσεις που δε σε \_"γεμίζουν\_" ο χρόνος νιώθεις πως είναι στάσιμος.Όταν είσαι μακριά από τα πράγματα που αγαπάς,όχι μόνο αισθάνεσαι πως οι δείκτες του ρολογιού έχουν χαλάσει,αλλά αναρωτιέσαι μήπως ο χρόνος έχει αλλάξει τρόπο μέτρησης.Πραγματικά,είναι μία πολύ σοφή φράση και σίγουρα διαχρονική.\nΩς προς την ερώτηση της Βίκυς,να πω ότι το φαίνεσθαι με το είναι απέχουν χιλιόμετρα.Υπάρχουν πολλοί κενοί άνθρωποι γύρω μας που επισκέπτονται λόγου χάρη τον ιερό χώρο της εκκλησίας για τα μάτια του κόσμου κι όχι γιατί νιώθουν την εσωτερική ανάγκη να έρθουν σε επαφή με τον Ιησού.Υπάρχουν άνθρωποι(δίποδα όπως θα έλεγε κι ο Σοπενχάουερ)που αντι να αφοσιωθούν ψυχή τε και πνεύματι στο μυστήριο της εκκλησίας,κουτσομπολεύουν το διπλανό τους.Οι Γραμματείς και οι Φαρισαίοι,όσα χρόνια κι αν περάσουν θα ζουν ανάμεσά μας.Το θέμα είναι να μην παρασυρόμαστε από δαύτους,αλλά να συνεχίζουμε το δρόμο μας ακάθεκτοι.\nΤέλος,η ερώτηση της Ξένιας με \_"άγγιξε\_" ιδιαίτερα γιατί,ντρέπομαι που το λέω,αλλά κάποιες φορές δεν έδειξα την ανωτερότητα που έπρεπε,πήγα ενάντια στις διδαχές του Ιησού και αρνήθηκα να συγχωρήσω το συνάνθρωπο.Είχα πονέσει πολύ από τις πράξεις μερικών που δεν κατάφερα να φτάσω στη συγχώρεση και γι\_'αυτό νιώθω άσχημα.Πώς ξεπερνάς αυτά τα εμπόδια για να φτάσεις στη συγχώρεση;Πώς ξεπερνάς τα ανθρώπινα πάθη;\n« Απάντηση #19 στις: 04 Δεκεμβρίου, 2007, 12:31:10 μμ »\nΕπανήλθα στην ενότητα αυτή για να μεταφέρω άλλη μια σπουδαία φράση του Αγίου Γρηγορίου και πρόσεξα το τελευταίο σχόλιο της quality.\nΕπαναλαμβάνω την τελευταία της φράση (προφανώς ο κ. Στάμποζ δεν το πρόσεξε γι\_' αυτό και δεν απάντησε) διότι είναι και το \_"ζουμί\_" κατ\_' εμέ και δεν καταπιαστήκαμε καθόλου με το πρακτικό κομμάτι:\nΒεβαίως \_"καθαρός καί ἀπό ρύπου παντελῶς οὐδείς\_", θα πει πάλι ο Άγιος Γρηγόριος. «ἕως ἄν ἡ αὐτή φύσις τῶν ἀνθρώπων ῇ». Άρα πλήρης απαλλαγή από τα ανθρώπινα πάθη σε αυτή τη ζωή δεν υπάρχει. Υπάρχει μόνο στον ουρανό! Πρώτος σταθμός.\nΜου έκανε εντύπωση πάντως η αυτογνωσία της. Καθαρή και ειλικρινής αυτογνωσία. Το να «φτάσω στη συγχώρεση», η συγχώρεση δεν μετριέται «ψηλαφητά»! Συνήθως έχουμε την εντύπωση πως ξεχνώντας κάτι, αδιαφορώντας για κάτι, ήδη έχουμε συγχωρέσει. Χρειάζεται ένα βαθύτερο κριτήριο, (έτσι το νιώθω) που το διαθέτει και μας το δίνει εδώ η quality, για να αξιολογήσουμε πόσο πραγματικά και πόσο αληθινά έχουμε συγχωρέσει κάποιον!\nΈχουμε και κάτι ακόμα. Λέει πολύ πετυχημένα κατ’ εμέ: «να φτάσω στη συγχώρεση». Το να «φτάσω» υποδηλώνει κίνηση, πορεία. Δεν υποδηλώνει κατάκτηση, στάση αλλά κυνήγι, συνεχής προσπάθεια. Πολύ σημαντικό κι αυτό!\nΑφού τελειώσω με τις «εντυπώσεις», να έρθω επί της ουσίας. Νομίζω πρώτος και τελευταίος τρόπος είναι αυτή η αυτογνωσία! Τα ενδιάμεσα στάδια πολλά, με σημαντικότερο την προσευχή. «Πρόσθες ημίν Κύριε», τη δυνατότητα να συγχωρούμε. Η αναγνώριση της έλλειψης να μετατραπεί σε εκζήτηση του ελλείποντος. Και έπειτα προσευχή για εκείνον που μας έθλιψε… Είχε πολύ δίκαιο ο Στάμποζ όταν μιλούσε εδώ για τη δύναμη της προσευχής…\nΥγ. Τελικά, τη φράση του Αγίου Γρηγορίου, θα την βάλω στα Πνευματικά θέματα κι όχι εδώ…για να μην χαλάσω το θέμα!


Φθηνές πτήσεις από Νήσος Λοπέζ στη Skyscanner\nΠτήσεις από Νήσος Λοπέζ\nΕννοείτε πτήσεις σε Νήσος Λοπέζ ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Νήσος Λοπέζ κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Νήσος Λοπέζ για κάθε προορισμό.\nΕναλλακτικές πτήσεις από Νήσος Λοπέζ:\nΣιάτλ / Ταχόμα Διεθνές 124 km\nΠόρτλαντ 323 km\nΠάσκο 379 km\nΣποκέιν Διεθνές 413 km\nΓιουτζίν 486 km\nΌλα για Ουάσινγκτον (Πολιτεία)Νήσος Λοπέζ Αεροδρόμιο | Πετάει προς Νήσος Λοπέζ


Στη μεγαλύτερη τουριστική έκθεση της Ρωσίας ο Δήμος... - Flashnews.gr\nΣτην μεγαλύτερη τουριστική έκθεση της Ρωσίας, στο εκθεσιακό κέντρο Expocentre Fairgrounds, στη Μόσχα, συμμετέχει ο Δήμος Ηρακλείου με περίπτερο μετά από πρόσκληση του ΕΟΤ.\nΤον Δήμο Ηρακλείου εκπροσωπεί ο Εντεταλμένος Σύμβουλος Τουρισμού Gian Andrea Carancini. Τα εγκαίνιά της έκθεσης τουρισμού έγιναν χθες, Τρίτη 19 Σεπτεμβρίου 2017 παρουσία της Ρωσίδας Υπουργού Τουρισμού, Alla Manilova καθώς και της Ελληνίδας υπουργού Τουρισμού, Έλενας Κουντουρά.\nΠρόκειται για μία τουριστική έκθεση με παγκόσμια εμβέλεια στην οποία συμμετέχουν εκπρόσωποι τουριστικών πρακτόρων, εταιρειών, ξενοδόχων αλλά και εκπρόσωποι κρατών και φορέων τοπικής αυτοδιοίκησης από 50 περίπου χώρες του κόσμου.\nΤετάρτη, 20 Σεπτεμβρίου 2017, 12:32


«Δεν γνωρίζουμε ποιος διοικεί» - Onsports.gr\nΚώστας Ζαρέντης\t24 Απριλίου 2011, 11:31\n«Δεν γνωρίζουμε ποιος διοικεί»\nΤην απογοήτευσή του για την κατάσταση που επικρατεί στα διοικητικά του Εθνικού Αστέρα, εξέφρασε ο Λάμπρος Χανιώτης, με δηλώσεις που παραχώρησε στο Onsports.\nΟ 29χρονος επιθετικός, μιλώντας για την πορεία της ομάδας του στο πρωτάθλημα, υποστήριξε ότι οι παίκτες έχουν μείνει μόνοι τους στην προσπάθεια που κάνουν για την εξασφάλιση της παραμονής στη Football League, χωρίς να έχουν εισπράξει τα δεδουλευμένα τους εδώ και μήνες.\n«Ήρθα στον Εθνικό Αστέρα τον Ιανουάριο, μαζί με τους Μπενίσκο, Σκάρο και Σανόκο, για να τον βοηθήσουμε να παραμείνει στην κατηγορία.\nΗ ομάδα έχει ποιοτικούς ποδοσφαιριστές, αλλά η θέση της δεν είναι αυτή που της αξίζει», είπε στην αρχή των δηλώσεών του ο Χανιώτης και συνέχισε:\n«Απομένουν τρία παιχνίδια για να τελειώσει το πρωτάθλημα. Θα παίξουμε με τον Πιερικό εντός έδρας, με τον ΠΑΣ Γιάννινα εκτός και με τη Βέροια στο γήπεδό μας. Θέλουμε έξι βαθμούς για να μπορούμε να ελπίζουμε ότι θα αποφύγουμε τα play out. Πρέπει να είμαστε συγκεντρωμένοι. Έχουμε τις δυνατότητες να τα καταφέρουμε. Ούτως ή άλλως είμαστε μόνοι μας, μαζί με τον προπονητή. Θα προσπαθήσουμε να κάνουμε το καλύτερο».


Άντεξε μόνο μία αγωνιστική ο Ζίμερμαν, ανέλαβε ο Ποντικός | Goal News Cy\nΚυπριακό Πρωτάθλημα ΠοδοσφαίρουΒ' ΚΑΤΗΓΟΡΙΑΆντεξε μόνο μία αγωνιστική ο Ζίμερμαν, ανέλαβε ο Ποντικός\nΆντεξε μόνο μία αγωνιστική ο Ζίμερμαν, ανέλαβε ο Ποντικός\nΟ Γιαννάκης Ποντικός αναλαμβάνει τα ηνία του ΠΟΞ. Ο Γερμανός Έγκμπερτ Ζίμερμαν αποτελεί παρελθόν μόλις με το πέρασμα μίας αγωνιστικής στη Β’ Κατηγορία για λόγους που δεν ανακοινώθηκαν.\nΗ ανακοίνωση: «Ο ΠΟ Ξυλοτύμβου 2006 ανακοινώνει την πρόσληψη του Γιαννάκη Ποντικού ως προπονητή της ομάδας μας, με βοηθό του τον Αγγελο Μισό. Ευχαριστούμε τον κύριο Egbert Zimmerman. Το υπόλοιπο προπονητικό τιμ παραμένει ως έχει».


Οι ισχυρότερες χώρες στον κόσμο - Σε ποια θέση βρίσκεται η Ελλάδα | www.fatsimare.gr\nΥποβλήθηκε από fatsimare την Παρ, 21/08/2020 - 00:52. Δείτε και άλλα θέματα στην ενότητα:\nΌπως κάθε χρόνο, η ιστοσελίδα US Νews κατατάσσει τις χώρες του κόσμου σε μια λίστα που βασίζεται στην ισχύ τους, δηλαδή την πολιτική, την στρατιωτική και οικονομική επιρροή που έχουν στον πλανήτη. Είναι οι χώρες που αναφέρονται περισσότερο στις ειδήσεις, που έχουν ισχυρό στρατό και οι απόφάσεις τους επηρεάζουν την παγκόσμια οικονομική πολιτική.\nΗ λίστα δημιουργήθηκε μετά από συνεργασία της BAV Group, της VMLY&R και του Wharton School του Πανεπιστημίου της Πενσυλβάνια. Βασίζεται σε πέντε κοινά χαρακτηριστικά γνωρίσματα: τον ηγέτη, την οικονομική επιρροή, την πολιτική επιρροή, τον ισχυρό στρατό και τις παγκόσμιες συμμαχίες.\nΔεν υπήρξε καμία αλλαγή στην πρώτη δεκάδα, αφού μόλις δυο χώρες απλά άλλαξαν θέσεις. Οι ΗΠΑ εξακολουθούν να βρίσκονται στην πρώτη θέση, ενώ την ακολουθούν η Ρωσία και η Κίνα. Στην τέταρτη θέση βρίσκεται η Γερμανία, στην πέμπτη το Ηνωμένο Βασίλειο και στην έκτη η Γαλλία.\nΤην δεκάδα συμπληρώνουν κατά σειρά, η Ιαπωνία, το Ισραήλ, η Νότια Κορέα και η Σαουδική Αραβία. Στην 16η θέση βρίσκεται η Τουρκία, ενώ η Ελλάδα υποχώρησε δυο θέσεις σε σχέση με το 2019 και βρίσκεται πλέον στην 43η θέση από τις 80 χώρες που βρίσκονται στην λίστα.\nΟι 20 ισχυρότερες χώρες είναι οι παρακάτω:\n11. Ηνωμένα Αραβικά Εμιράτα\n9. Νότια Κορέα


ΑΠΑΝΤΑ ΟΡΘΟΔΟΞΙΑΣ: Η παραβολή για την εξέταση των δυσκολιών στη ζωή. Η επιλογή είναι ο καθένας μας.\nΗ παραβολή για την εξέταση των δυσκολιών στη ζωή. Η επιλογή είναι ο καθένας μας.\n- Μπαμπά, είμαι τόσο κουρασμένη από τα πάντα, έχω συνεχώς δυσκολίες στην εργασία και στην προσωπική μου ζωή, δεν υπάρχει απλά καμία δύναμη ... Πώς να αντιμετωπίσω όλα αυτά;\n- Επιτρέψτε μου να σου δείξω.\nΒάζει 3 κατσαρόλες νερού στη σόμπα και φέρνει καρότα, αυγό και καφέ. Έβαλε κάθε συστατικό σε ξεχωριστό τηγάνι. Λίγα λεπτά αργότερα σβήνει τη σόμπα και ρωτά την κόρη του:\n- Τι συνέβη με αυτά ;\n"Τα καρότα και το αυγό ήταν βρασμένα και ο καφές διαλύθηκε", απαντά η κοπέλα.\n"Αυτό είναι σωστό", απαντά ο πατέρας, "αλλά αν κοιτάξουμε βαθύτερα, αποδεικνύεται ότι τα καρότα, τα οποία ήταν σκληρά, έγιναν μαλακά και εύπλαστα μετά το βραστό νερό. Το αυγό, που ήταν λίγο εύθραυστο και λεπτό, έγινε σκληρό. Εξωτερικά, παρέμεινε τα ίδια, αλλά άλλαξε εσωτερικά υπό την επίδραση του ίδιου εχθρικού περιβάλλοντος - βραστό νερό. Το ίδιο πράγμα συμβαίνει και με τους ανθρώπους - οι ισχυροί άνθρωποι μπορούν να αποκολληθούν και να γίνουν αδύνατοι, αλλά τα εύθραυστα και τρυφερά σκληρύνουν και δυναμώνουν ...\n- Αλλά τι γίνεται με τον καφέ; - η κόρη ρώτησε με έκπληξη.\n- Ω, ο καφές είναι το πιο ενδιαφέρον. Άλλαξε τελείως το επιθετικό περιβάλλον το άλλαξε - μέσω του βραστου νερού σε ένα θαυμάσιο αρωματικό ποτό. Υπάρχουν άνθρωποι που οι περιστάσεις δεν μπορούν να αλλάξουν - οι ίδιοι τις αλλάζουν και τις μετατρέπουν σε κάτι καινούργιο, αντλώντας από μόνα τους το όφελος και τη γνώση της κατάστασης. Το τι θα γίνει σε μια δύσκολη κατάσταση είναι η επιλογή όλων.


Σε ετοιμότητα η Περιφέρεια Αττικής για τη γρίπη των πτηνών – Τα μέτρα βιοασφάλειας - forkeratea.com\nΣε ετοιμότητα η Περιφέρεια Αττικής για τη γρίπη των πτηνών – Τα μέτρα βιοασφάλειας\nα) σε ανοιχτούς χώρους (προαύλια, αυλές, αγρούς κ.λπ.) εκτροφών σε περιοχές της χώρας που βρίσκονται σε απόσταση μικρότερη των 2 χιλιομέτρων από υγροβιότοπους, ποταμούς, λίμνες και κάθε είδους υδατοσυλλογές.β) σε μη περιφραγμένους χώρους σε όλη την επικράτεια της χώρας.\n1. Δ/ΝΣΗ ΑΓΡΟΤΙΚΗΣ & ΚΤΗΝΙΑΤΡΙΚΗΣ ΠΟΛΙΤΙΚΗΣΣΥΓΓΡΟΥ 80-88, Τ.Κ. 117 41, ΑΘΗΝΑΤηλέφωνα Επικοινωνίας : 2132065752, 2132065757, 2132065738, 2132065412\n2. Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣΠ.Ε. ΚΕΝΤΡΙΚΟΥ ΤΟΜΕΑ ΑΘΗΝΩΝΣΥΓΓΡΟΥ 80-88, Τ.Κ. 117 41, ΑΘΗΝΑΤηλέφωνα Επικοινωνίας : 2132065104, 2132065780, 2132065783\n3. Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣΠ.Ε. ΝΟΤΙΟΥ ΤΟΜΕΑ ΑΘΗΝΩΝΕΛ. ΒΕΝΙΖΕΛΟΥ 283, Τ.Κ. 176 74, ΚΑΛΛΙΘΕΑΤηλέφωνα Επικοινωνίας : 2132100167, 2132100971\n4. Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣΠ.Ε. ΒΟΡΕΙΟΥ ΤΟΜΕΑ ΑΘΗΝΩΝΛ. ΜΕΣΟΓΕΙΩΝ 448, Τ.Κ. 153 42, ΑΓΙΑ ΠΑΡΑΣΚΕΥΗΤηλέφωνα Επικοινωνίας : 2132100631, 2132100570, 2132100571\n5. Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣΠ.Ε. ΔΥΤΙΚΟΥ ΤΟΜΕΑ ΑΘΗΝΩΝΙΕΡΑ ΟΔΟΣ 294, Τ.Κ. 122 43, ΑΙΓΑΛΕΩΤηλέφωνα Επικοινωνίας : 2132100941, 2132100971\n6. Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣΠ.Ε. ΠΕΙΡΑΙΩΣΨΑΡΩΝ & ΜΠΟΤΣΑΡΗ 7, Τ.Κ. 186 48, ΔΡΑΠΕΤΣΩΝΑΤηλέφωνα Επικοινωνίας : 2131602601, 2131602607, 2131602605\n7. Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣΠ.Ε. ΝΗΣΩΝΔΗΜΟΣΘΕΝΟΥΣ 1-3, Τ.Κ. 185 31, ΠΕΙΡΑΙΑΣΤηλέφωνα Επικοινωνίας : 2131618503, 2131618516, 2131618501\n8. Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ &ΚΤΗΝΙΑΤΡΙΚΗΣΠΕΡΙΦΕΡΕΙΑΚΗΣ ΕΝΟΤΗΤΑΣ ΑΝΑΤΟΛΙΚΗΣ ΑΤΤΙΚΗΣ17ο χλμ Λ. ΜΑΡΑΘΩΝΟΣ 15351 ΠΑΛΛΗΝΗΤηλέφωνα Επικοινωνίας : 210 6033391, 2132005175, 2132005180, 2132005181\n9. Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣΠ.Ε. ΔΥΤΙΚΗΣ ΑΤΤΙΚΗΣΕΛ. ΒΕΝΙΖΕΛΟΥ 82 Τ.Κ. 19200 ΕΛΕΥΣΙΝΑΤηλέφωνα Επικοινωνίας : 2131600822, 2131600826, 22960 82008\nItem Reviewed: Σε ετοιμότητα η Περιφέρεια Αττικής για τη γρίπη των πτηνών – Τα μέτρα βιοασφάλειας\nΗ παραλία ΤΣΟΝΙΜΑ στην Κερατέα. (ΒΙΝΤΕΟ)\nΣε ετοιμότητα η Περιφέρεια Αττικής για τη γρίπη τω...\nΚοπή της πρωτοχρονιάτικης πίτας της Ένωσης Θηραίων...\nΈρχεται νέο πολικό κύμα κακοκαιρίας. Για χιόνια μέ...


Σκέφτεσαι να ταξιδέψεις σε αυτές τις χώρες; Να τι πρέπει να γνωρίζεις...\nΑρχική Travel Tips Σκέφτεσαι να ταξιδέψεις σε αυτές τις χώρες; Να τι πρέπει να γνωρίζεις…\nΌταν ταξιδεύεις τον κόσμο, είναι αρκετά χρήσιμο να γνωρίζεις τα τοπικά έθιμα και, ακόμα περισσότερο, την τοπική νομοθεσία. Θα σε γλιτώσει από πολλούς μπελάδες και θα σου εξασφαλίσει μια ευχάριστη εμπειρία χωρίς παρατράγουδα!\nΗ παρακάτω λίστα περιλαμβάνει ορισμένους από τους περίεργους νόμους που μπορεί να συναντήσεις σε διάφορες χώρες!\nΣτην συγκεκριμένη χώρα, υπάρχει αυστηρός έλεγχος σχετικά με την εισαγωγή τσίχλας. Το πρόβλημα με τις τσίχλες δεν είναι πως την μασάει ο καθένας, αλλά το πως την ξεφορτώνεται μετά. Η τσίχλα δεν βοηθάει ιδιαίτερα στην διατήρηση της καθαριότητας των πεζοδρομίων.\nΣτην Ρωσία, μπορεί να φας πρόστιμο γιατί έχεις βρώμικο αμάξι. Όχι αλήθεια, πρέπει η αστυνομία να μπορεί να διαβάσει τις πινακίδες σου χωρίς να τις κρύβει η βρώμα.\nΣτην πόλη της Φλωρεντίας, θεωρείται προσβλητικό να τρώει ή να πίνει κανείς κοντά στις κεντρικές εκκλησίες της πόλης ή στα δημόσια κτίρια της. Το γιατί δεν είναι μυστήριο, πρόκειται απλά για δείγμα σεβασμού προς την πόλη και τα μνημεία της.\nΣτην Αδελαΐδα και την Μελβούρνη υπάρχουν νόμοι ενάντια στα τραγούδια με υβριστικό λεξιλόγιο. Παρότι δεν υπάρχει σαφής λίστα με τις λέξεις που απαγορεύονται, καλό είναι να τραγουδήσεις τις clean version αν βρεθείς εκεί.\nΣτο κέντρο της Μανίλα, οι πινακίδες του αυτοκινήτου σου καθορίζουν ποιες ημέρες μπορείς να οδηγήσεις στην περιοχή. Πρόκειται για έναν τρόπο διαχείρισης της κυκλοφοριακής συμφόρησης που έχει «ακινητοποιήσει» την πόλη ουκ ολίγες φορές.\nΥπάρχει ένας νόμος στην Ρωσία που απαγορεύει τα εσώρουχα από συνθετικό λάστιχο. Αυτό που μπορεί να φαίνεται περίεργο στην αρχή, έπειτα γίνεται πιο λογικό καθώς ο νόμος έχει φτιαχτεί για να προστατεύσει τον κόσμο από τα κακής ποιότητας εσώρουχα.\nΣτις λεωφόρους της Γερμανίας, παρότι δεν υπάρχει σαφής νόμος κατά του να σου τελειώσει το καύσιμο, είναι παράνομο να σταματήσει κανείς χωρίς καλό λόγο. Κατά την γνώμη των αρχών, το να σου τελειώσει η βενζίνη δεν είναι δικαιολογία.\nΣτα ΗΑΕ απαγορεύεται να πουλάς ηλεκτρονικά τσιγάρα. Η κυβέρνηση έχει βασιστεί σε προειδοποιήσεις του Παγκόσμιου Οργανισμού Υγείας πως οι ουσίες που χρησιμοποιούνται δεν έχουν αναγνωριστεί πλήρως ή δεν έχει αποδειχθεί πως είναι ασφαλείς.\nΣτην συγκεκριμένη πόλη απαγορεύεται να ταΐσει κανείς τα περιστέρια. Αν σε προειδοποιήσουν και συνεχίσεις να το κάνεις, δεν είναι απίθανο να φας πρόστιμο.


Χαίρετε και καλό Πάσχα.\nΟι παραγωγοί μας προσπαθούν να υλοποιήσουν όλες τις παραγγελίες που δόθηκαν με την 1η φάση. Από κει και πέρα τα στοιχεία των παραγωγών σημειώνονται πλέον στο site που δημιουργήσαμε και μετά τις πρώτες παραγγελίες θα γίνεται η επαφή σας άμεσα μεταξύ παραγωγού και καταναλωτή, όπως αναφέραμε στο δελτίο τύπου πριν τις μέρες του Πάσχα.\nΜαθητές και εκπαιδευτικοί 2ου ΕΠΑΛ Τρίπολης\nΑναρτήθηκε από ΔΙΚΤΥΟ ΚΟΙΝΩΝΙΚΗΣ ΑΛΛΗΛΕΓΓΥΗΣ στις 12:01 π.μ. Δεν υπάρχουν σχόλια:\n«ΒΡΕΙΤΕ ΤΟΥΣ ΠΑΡΑΓΩΓΟΥΣ»\nΣυνεχίζοντας την κοινωνική μας δράση φέρνοντας σε επαφή καταναλωτές και παραγωγούς, ενεργοποιούμε το blog μας http://koinoniatripolis.blogspot.com πιο δυναμικά. Θα αναρτούμε στο site τις προσφορές των παραγωγών που θέλουν να πουλήσουν τα προϊόντα τους και οι καταναλωτές θα στέλνουν τις παραγγελίες τους κατ’ ευθείαν στους παραγωγούς. Το mail μας για αναρτήσεις είναι το koinonikodiktyotripolis@gmail.com\nΕπομένως οι παραγωγοί αν θέλουν διαδικτυακή παραγγελία θα πρέπει να δημοσιεύουν το e-mail τους. Αν θέλουν να έχουν το τηλέφωνό τους και να γίνεται η παραγγελία τηλεφωνικά να δημοσιεύσουν την επιθυμία τους.\nΠροτείνουμε πάντα τα 3 προϊόντα μας (πατάτες, μήλα, αχλάδια) και για το λάδι και τα άλλα προϊόντα που διαθέτουν οι παραγωγοί μας να έχουν στοιχεία ποιότητας και τιμής, περιοχές διανομής και ελάχιστες ποσότητες που πρέπει να παραγγέλνουν οι καταναλωτές.\nΟι παραγγελίες που δόθηκαν μέχρι τις 31/3/2012 έχουν δοθεί ήδη στους παραγωγούς και μέχρι την Κυριακή των Βαΐων θα έχουν υλοποιηθεί όλες. Για τις παραγγελίες εκτός Αρκαδίας δεν έχουμε ακόμα παραγωγούς που διανέμουν σε Αθήνα, Πάτρα, Κόρινθο ή αλλού. Πιστεύουμε ότι μέσω της λειτουργίας της 2ης φάσης, θα λυθεί το πρόβλημα της διανομής εκτός Αρκαδίας.\nΘέλουμε να δηλώσουμε ένα μεγάλο ευχαριστώ για την κοινωνία της Αρκαδίας, τους Αρκάδες που ζουν αλλού και τα ΜΜΕ που μας φιλοξένησαν και πολλαπλασίασαν μία απλή ιδέα. Χωρίς εσάς θα παρέμενε μία απλή ιδέα χωρίς εφαρμογή στη καθημερινή ζωή των πολιτών.\nΟι μαθητές και οι καθηγητές του 2ου ΕΠΑΛ Τρίπολης σας εύχονται καλές γιορτές και ευχόμαστε η Κρίση να αναδεικνύει την εθελοντική πλευρά μας. Που ίσως να είναι και η καλύτερη.\nΑναρτήθηκε από ΔΙΚΤΥΟ ΚΟΙΝΩΝΙΚΗΣ ΑΛΛΗΛΕΓΓΥΗΣ στις 11:12 π.μ. Δεν υπάρχουν σχόλια:\nΈνα μεγάλο ευχαριστώ για τα καλά σας λόγια και τις παραγγελίες που μας δώσατε. Σας ανακοινώνουμε τα εξής:\n1. Θα δεχόμαστε παραγγελίες έως και τις 21 Μαρτίου ημέρα Τετάρτη.\n2. Από την Πέμπτη 22/3/2012 έως και την Κυριακή 25 Μαρτίου θα έρθουν σε επικοινωνία οι παραγωγοί με τους καταναλωτές.\n3. Από τη Δευτέρα 26/3/2012 θα έχουμε το 2ο κύκλο παραγγελιών και μάλιστα με πιο ουσιαστικό και πρακτικό τρόπο και με άλλα δύο προϊόντα. Θα βγει έγκαιρα δελτίο τύπου.\nΑναρτήθηκε από ΔΙΚΤΥΟ ΚΟΙΝΩΝΙΚΗΣ ΑΛΛΗΛΕΓΓΥΗΣ στις 4:44 π.μ. Δεν υπάρχουν σχόλια:\nΒΡΕΙΤΕ ΤΟΥΣ ΠΑΡΑΓΩΓΟΥΣ\nΠρωτοβουλία των μαθητών και των καθηγητών του 2ου ΕΠΑΛ Τρίπολης\nΜε πηγή έμπνευσης το δίκτυο πολιτών που δημιουργήθηκε στην Πιερία για τις πατάτες, αποφασίσαμε οι μαθητές και καθηγητές του 2ου ΕΠΑΛ Τρίπολης να συμμετέχουμε ενεργά στην κοινωνική αφύπνιση που χρειάζεται η κοινωνία μας.\nΦέρνουμε σε επαφή παραγωγούς και καταναλωτές. Για το μήλο, τις πατάτες, το αχλάδι και το λάδι, 4 προϊόντα που πολλές οικογένειες της Αρκαδίας παράγουν και ζουν από τη σοδειά τους.\nΗ σχολική μας κοινωνία θα φέρει σε επαφή τους παραγωγούς και τους μαθητές ως εξής:\nΓια το λόγο αυτό δημιουργήσαμε την ιστοσελίδα http://koinoniatripolis.blogspot.com στην οποία θα μπορείτε να ενημερωθείτε για τις προσφορές των παραγωγών, τα προϊόντα και τα σημεία συνάντησης και ανταλλαγής. Οι παραγγελίες σας θα γίνονται αποκλειστικά και μόνο ηλεκτρονικά, μέσω e-mail, στη διεύθυνση koinonikodiktyotripolis@gmail.com. Στο μήνυμά σας θα μας αναφέρετε είδος και ποσότητα που επιθυμείτε να παραγγείλετε.\nΟι παραγωγοί μας είναι όλοι από την περιοχή μας. Θα τηρηθεί σειρά προτεραιότητας στην ποσότητα που παραγγέλνετε. Οι τιμές για τα προϊόντα είναι τα εξής:\nΜήλο 0,75€ το κιλό (Στάρκιν – Ντελίσιους) με ελάχιστη ποσότητα τα 5 κιλά.\nΠατάτα 0,35€ το κιλό (Τρίπολης Σπούντα) με ελάχιστη ποσότητα τα 20 κιλά.\nΟι καθηγητές και μαθητές του 2ου ΕΠΑΛ Τρίπολης\nΑναρτήθηκε από ΔΙΚΤΥΟ ΚΟΙΝΩΝΙΚΗΣ ΑΛΛΗΛΕΓΓΥΗΣ στις 1:08 π.μ. 4 σχόλια:\nΠΩΛΗΣΗ ΕΛΑΙΟΛΑΔΟΥ 1\nΠΩΛΗΣΗ ΕΛΑΙΟΛΑΔΟΥ 2


Παμε αλλιως: 2008\nΑναρτήθηκε από pamealliws στις 4:36 μ.μ. Δεν υπάρχουν σχόλια:\nσε πολυκατοικία στην οδό Πελοποννήσου και Καρπενησίου, κοντά στον άγιο Στυλιανό.\nΑναρτήθηκε από pamealliws στις 3:30 μ.μ. 1 σχόλιο:\nΑναρτήθηκε από pamealliws στις 12:17 μ.μ. Δεν υπάρχουν σχόλια:


Συγκλονίζει η Λέχου: «Βρέθηκα σε ένα νοσοκομείο, ανήμπορη, χωρίς να έχω δίπλα μου έναν δικό μου άνθρωπο» - News Facts\nΑρχική ΚΕΛΑΡΙΕΣ Συγκλονίζει η Λέχου: «Βρέθηκα σε ένα νοσοκομείο, ανήμπορη, χωρίς να έχω δίπλα...\nΣυγκλονίζει η Λέχου: «Βρέθηκα σε ένα νοσοκομείο, ανήμπορη, χωρίς να έχω δίπλα μου έναν δικό μου άνθρωπο»\nΜία εκ βαθέων εξομολόγηση έκανε η Κατερίνα Λέχου σε συνέντευξή της.\nΗ ηθοποιός όταν ρωτήθηκε αν της έχουν συμβεί μικρά θαύματα στη ζωή της είπε στο περιοδικό Hello: «Βέβαια! Μου έχουν συμβεί πολλά μικρά ή πιο μεγάλα καθημερινά θαύματα. Υπάρχει όμως ένα συμβάν που έχει αποτυπωθεί στη μνήμη μου γιατί ήταν ουσιαστικό θέμα επιβίωσης. Δηλαδή; Κάποια στιγμή βρέθηκα σε ένα νοσοκομείο της Αμερικής κλινήρης, ανήμπορη, χωρίς να έχω δίπλα μου έναν δικό μου άνθρωπο.\nΈπρεπε να φύγω από το νοσοκομείο σε τρεις ημέρες κι εγώ δεν είχα τη δύναμη ούτε να περπατήσω μέχρι το διάδρομο. Ενώ σκεφτόμουν αγωνιωδώς τι θα κάνω, με επισκέφτηκε ένας άνθρωπος που δεν περίμενα. Τον ρώτησα αν μπορούσε να με φιλοξενήσει σπίτι του για ένα διάστημα και μου απάντησε θετικά ενώ τη δεδομένη στιγμή δεν είχε στέγη εκεί. Μέσα σε λίγες ώρες βρήκε και με φιλοξένησε για τους επόμενους δύο μήνες, που ήταν αναγκαίοι για να αναρρώσω και να μπορέσω να ταξιδέψω.\nΑυτό είναι ίσως το πιο μεγάλο θαύμα που έχει συμβεί στη ζωή μου, πέρα από πολλά μικρά καθημερινά που βιώνω. Όμως, η προϋπόθεση για το θαύμα είναι να θέλεις να το δεις ως τέτοιο. Οπότε, ούσα βαθιά θρησκευόμενο άτομο, δεν έχεις το φόβο του θανάτου; Όταν συμφιλιωνόμαστε με τη ζωή, αυτόματα συμφιλιωνόμαστε και με τον θάνατο, είναι αλληλένδετα για εμένα. Όχι, ότι δεν φοβάμαι, απλώς δεν ανησυχώ. Θα ανησυχώ για το σίγουρο;».\nΠροηγούμενο άρθροΒατόπουλος: Λάθος ο όρος «προνόμια» για τους εμβολιασμένους\nΕπόμενο άρθροΣκίαστρα, καμπίνες και ντουζιέρες στην πλάζ – Συνεχίζονται οι εργασίες στο Βόρειο Πάρκο


Παραμένει στο κλιμάκιο της Εθνικής Νότου ο Π.Κουρουπάκης. - kritikobasket.gr\nHome / Εθνικές ομάδες / Παραμένει στο κλιμάκιο της Εθνικής Νότου ο Π.Κουρουπάκης.\nΠαραμένει στο κλιμάκιο της Εθνικής Νότου ο Π.Κουρουπάκης.\nΙουνίου 04, 2018 Εθνικές ομάδες Edit\nΜία ακόμη προπόνηση προγραμματίστηκε για το κλιμάκιο Νότου της Εθνικής ομάδας μπάσκετ Παίδων, στο οποίο και πάλι το παρών θα δώσει ο Περικλής Κουρουπάκης, καθώς ο ταλαντούχος αθλητής με τις ικανότητες που έχει επιδείξει, ,παραμένει στο πλάνο.\nΟ αθλητής του Ομίλου Αντισφαίρισης Χανίων (στην φώτο μαζί με τον Μπορούση και τον Γιαννάκη) ,παραμένει έτσι σταθερά στις κλήσεις της Εθνικής ομάδας, όπου αυτή τη φορά καλείται να πραγματοποιήσει προπόνηση την Τετάρτη 6 Ιουνίου στις 16.30 στα βοηθητικά του ΟΑΚΑ.\nΑναλυτικά, οι αθλητές που έχουν κληθεί είναι οι εξής:


Los Angeles Dodgers San Diego Padres ζωντανά αποτελέσματα, livescore και live streaming - SofaScore\nLos Angeles Dodgers - San Diego Padres Ζωντανά αποτελέσματα, livescore και live streaming\n22. Σεπ 201802:10\nLos Angeles Dodgers San Diego Padres ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 22.9.2018. και ώρα 02:10 UTC ώρα στο MLB, Regular Season - USA. Στο SofaScore ζωντανά αποτελέσματα μπορείτε να βρείτε όλα Los Angeles Dodgers εναντίον San Diego Padres τα προηγούμενα αποτελέσματα με τους H2H αγώνες. Οι σύνδεσμοι Los Angeles Dodgers εναντίον San Diego Padres με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Los Angeles Dodgers εναντίον San Diego Padres ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον μπέιζμπολ αγώνα Los Angeles Dodgers San Diego Padres στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία μπέιζμπολ ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nLos Angeles Dodgers ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Los Angeles Dodgers San Diego Padres live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Los Angeles Dodgers San Diego Padres ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Κλείσαμε τα μάτια μας και ταξιδέψαμε σε όλη τη Μεσόγειο... | Ομορφιά Ειδήσεις\nΚλείσαμε τα μάτια μας και ταξιδέψαμε σε όλη τη Μεσόγειο μυρίζοντας αυτό το υπέροχο beauty kit\nΗ Acqua di Parma έχει εμπλουτίσει τη συλλογή Blu Mediterraneo με κρέμα σώματος, κρέμα χεριών και lip balm\nΓΡΑΦΕΙ: ΒΑΣΙΛΙΚΗ ΚΑΡΑΝΖΟΓΙΑΝΝΗ 09-07-2018\nΗ ιταλική Μεσόγειος είναι ένας παράδεισος για τις αισθήσεις, ένας τόπος όπου η φύση μπορεί να δείξει τη δόξα της. Μία μυριάδα μοναδικών γεύσεων, αρωμάτων και νόστιμων φρούτων που μας προσκαλούν σε ένα παιχνίδι αισθήσεων. Ένας τόπος από τον οποίο η Acqua Di Parma επιλέγει τα πιο πολύτιμα συστατικά και τα μετατρέπει με δεξιοτεχνία στα αρώματα της συλλογής Blu Mediterraneo. Ενσωματώνοντας όλη την ουσία αυτής της συμβολικής τοποθεσίας και των καρπών της ιταλικής Μεσογείου, κάθε άρωμα σε μεταφέρει αμέσως σε ένα sun-kissed Κήπο της Εδέμ.\nΩστόσο, η συλλογή Blu Mediteranneo είναι κάτι παραπάνω από μία συλλογή αρωμάτων που γιορτάζει τις μυρωδιές της Μεσογείου. Είναι μία φρεσκάδα που συνδέει τη ψυχή με όλα όσα μας περιβάλλουν. Αναπνέει τον θαυμασμό και την ελαφρότητα όπως το γέλιο σε μία παραλία, το πικνίκ σε μία μεγάλη ύπαιθρο, το κολύμπι στη θάλασσα και τα ώριμα φρούτα. Η Acqua di Parma έχει εμπλουτίσει τη συλλογή Blu Mediterraneo με κρέμα σώματος, κρέμα χεριών και lip balm, τρία απαραίτητα αξεσουάρ βασισμένα στην τελετουργική γοητεία της Μεσογείου και εμπνευσμένα από τα παρακάτω αρώματα: Arancia di Capri, Bergamotto di Calabria, Fico di Amalfi, Mirto di Panarea και την τελευταία δημιουργία, Chinotto di Liguria.\nΤρεις διαφορετικοί τύποι που ενσωματώνουν τα αρώματα Blu Mediterraneo σε καινοτόμες υφές. Κάθε μία είναι μία στιγμή βαθιάς ευεξίας, ένας τρόπος να βιώσετε την φωτεινότητα της ιταλικής μεσογείου καθ’ όλη τη διάρκεια της ημέρας.\nΗ κρέμα σώματος συνδυάζει την απλή και ελαφριά υφή της ενυδατικής κρέμας με την αποτελεσματικότητα ενός σπρέι που εφαρμόζεται εύκολα στην επιδερμίδα χάρη στην εύχρηστη αντλία ψεκασμού. Δημιουργεί ένα αρωματικό νέφος με ενυδατική δράση χάρη στο αμύγδαλο και το ελαιόλαδο, ενώ συνδυάζει την αντιοξειδωτική δράση των σπόρων των σταφυλιών. Η λεπτή υφή γαλακτώματος εξασφαλίζει υψηλή διείσδυση των φυσικών ελαίων στην επιδερμίδα για μία αποτελεσματική ενυδατική δράση. Διαθέσιμο σε μορφή spray σε 150ml.\nΗ κρέμα χεριών αφήνει το δέρμα μαλακό και απαλά αρωματισμένο, διατηρώντας τη φυσική του ομορφιά. Μετά την εφαρμογή, η κρέμα απορροφάται πολύ γρήγορα, αφήνοντας τα χέρια μαλακά με μία ευχάριστη αίσθηση και παρέχοντας μία μακράς διάρκειας άνεση. Το βούτυρο shea και το έλαιο argan τρέφουν βαθιά το δέρμα, ενώ το εκχύλισμα λεμονιού έχει καταπραϋντική δράση. Αποτελεί μία “must have”κρέμα χεριών για χρήση όλες τις εποχές του χρόνου καθώς προσαρμόζεται στο δέρμα σε όλες τις καιρικές συνθήκες. Διαθέσιμη σε σωληνάριο 30ml, για μαλακά, απαλά χέρια παντού και πάντα.\nΠλούσιο σε βούτυρο και φυτικά έλαια το lip balm είναι ευχάριστο στην εφαρμογή, ενυδατώνει και μαλακώνει τα χείλη. Μία μικρή ποσότητα νερού δημιουργεί μία υφή γαλακτώματος η οποία εξασφαλίζει ότι το προϊόν δεν είναι μόνο θρεπτικό, αλλά παράλληλα φρέσκο και δροσερό. Το βούτυρο shea σε συνδυασμό με βιταμίνη C δημιουργούν μία εξαιρετική ενυδατική δράση και συμβάλλουν στην πρόληψη της γήρανσης τους δέρματος. Διαθέσιμο σε σωληνάριο 15ml, κατάλληλο για να το έχετε πάντοτε μαζί σας.Αποτελεί επίσης μία εξαιρετική θεραπεία νυχτός για θρέψη των χειλιών στο τέλος της ημέρας.\nΗ Acqua di Parma αναδιπλώνει αυτή την αισθησιακή και αρωματική ποικιλία σε μία ζωντανή, iconic συσκευασία. Ηλιόλουστη και φωτεινή, αποτελεί την τέλεια έκφραση της Μεσογειακής ευθυμίας.\nΤα προϊόντα Acqua di Parma διατίθενται σε όλα τα καταστήματα attica και στο ηλεκτρονικό κατάστημα www.atticabeauty.gr\nΠώς θα αποκτήσεις ένα glowing makeup σε 5 απλά βήματα\nΤο no makeup makeup look που έψαχνες!\nΟμορφιά Κυρ, 28 Φεβ 2021\nHoney Skin trend | Τι είναι και πώς θα το δοκιμάσεις


Σελίν Ντιόν: Ντοκιμαντέρ για τη ζωή της διάσημης τραγουδίστριας - Από τον Καναδά, στα Όσκαρ\nNewsIT Lifestyle Σελιν Ντιον: Ντοκιμαντερ για τη ζωη της διασημης τραγουδιστριας – Απο τον Καναδα, στα Οσκαρ\nΣελίν Ντιόν: Ντοκιμαντέρ για τη ζωή της διάσημης τραγουδίστριας – Από τον Καναδά, στα Όσκαρ\nΗ εντυπωσιακή ζωή της τραγουδίστριας Σελίν Ντιόν αναμένεται να γίνει ντοκιμαντέρ υπό τις σκηνοθετικές οδηγίες της υποψήφιας για Όσκαρ Αϊρίν, Τέιλορ Μπρόντσκι.\nΣύμφωνα με τη Sony Music Entertainment, η εταιρεία σε συνεργασία με την SME Canada και τη Vermilion Films, ανακοίνωσε την έναρξη της παραγωγής του ντοκιμαντέρ που θα επικεντρωθεί στις μοναδικές αλλά και άσχημες στιγμές της εκπληκτικής 40χρονης καριέρας της Σελίν Ντιόν.\nΜία από τις κορυφαίες στιγμές ήταν όταν το τραγούδι της “My Heart Will Go On”, στη ταινία «Ο Τιτανικός» που αναδείχθηκε το καλύτερο πρωτότυπο τραγούδι στα Όσκαρ το 1998, το οποίο έκανε ρεκόρ πουλώντας πάνω από 250 εκατομμύρια δίσκους παγκοσμίως.\nΗ ταινία Aline\nΗ ταινία «Aline» είναι κάτι περισσότερο από ένας απλός φόρος τιμής στην καριέρα της Σελίν Ντίον. Από τους τίτλους αρχής, παραδέχεται ότι είναι εμπνευσμένη από την ζωή της Ντιόν και παρουσιάζεται σαν βιογραφική ταινία. Θα βγει στους κινηματογράφους στις αρχές του 2022.\nΈκανε την πρώτη της προβολή στο 74ο Φεστιβάλ Κινηματογράφου Καννών. Το σκηνοθετεί η κωμικός Βαλερί Λεμερσιέ, η οποία και πρωταγωνιστεί στο ρόλο μιας σταρ της μουσικής με το όνομα «Aline Dieu». Ενσαρκώνει την Σελίν Ντιόν σε κάθε ηλικία, ξεκινώντας από την ηλικία των 12 που ζει με τη μεγάλη γαλλοκαναδική οικογένειά της και έχει όνειρο να γίνει τραγουδίστρια.


Έρευνα: Πόσο φλερτάρουν οι Έλληνες στο Internet; - XBLOG.GR\nΠόσο φλέρταραν οι Έλληνες στο internet την ημέρα του Αγίου Βαλεντίνου; Ένας στους τρεις παραδέχεται ότι το internet είναι ο καλύτερος τρόπος για να κάνει κάποιος νέες γνωριμίες...\nΠρόσφατη έρευνα της Microsoft επιβεβαιώνει ότι ο Θεός του Έρωτα ζει και βασιλεύει, ρίχνοντας τα βέλη του και online. Όσοι αναζητούν τον έρωτα στρέφονται πλέον και στο internet, καθώς το 27% θεωρεί ότι αυτός είναι ο καλύτερος τρόπος για να κάνεις νέες γνωριμίες. Έτσι, η διαδικτυακή αναζήτηση συντρόφου συνιστά την τρίτη δημοφιλέστερη μέθοδο γνωριμίας. Αξιοσημείωτο είναι το γεγονός ότι, για τους Έλληνες, το «προξενιό» μέσω φίλων παραμένει διαχρονικά η πιο δημοφιλής μέθοδος γνωριμίας, ενώ έπεται η κοινωνική δικτύωση.\nPrevΠροηγουμενοΒγες στο γυαλί με την Έλενα Παπαρίζου!\nΝεοτεροNokia Siemens Networks: Επίδειξη data κλήσης HSPA+ 112 MbpsNext\ndating, flirt, internet, Microsoft, msn, έρευνες, φλερτ